**Nacionalinė švietimo agentūra**

ANYKŠČIŲ JONO BILIŪNO GIMNAZIJOS VEIKLOS

TEMINIO IŠORINIO VERTINIMO ATASKAITA

2021-12-20 Nr. A-35

Vilnius

**ĮVADAS**

 **Vizito laikas** – **2021 m. lapkričio 22–24 d.**

**Išorinio vertinimo tikslas** – įvertinti įtraukiojo ugdymo įgyvendinimo kryptingumą mokykloje. Išorinis vertinimas „Įtraukiojo ugdymo įgyvendinimo kryptingumas mokyklose, vykdančiose bendrojo ugdymo programas“, vykdytas, vadovaujantis Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašu, patvirtintu Lietuvos Respublikos švietimo, mokslo ir sporto ministro 2007 m. balandžio 2 d. įsakymu Nr. ISAK-587 „Dėl mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašo patvirtinimo“ ir Lietuvos Respublikos švietimo, mokslo ir sporto ministro 2021 m. liepos 9 d. įsakymu Nr. V-1254 „Dėl mokyklų, vykdančių bendrojo ugdymo programas, veiklos teminio išorinio vertinimo, organizuojamo 2021–2022 metais, temos, klausimų ir vertinimo rodiklių nustatymo“.

Siekiantįvertinti įtraukiojo ugdymo įgyvendinimo kryptingumą Anykščių Jono Biliūno gimnazijoje (toliau tekste – Gimnazija), buvo naudoti įvairius duomenų rinkimo metodai (pokalbiai, veiklų stebėjimas, dokumentų ir kitų šaltinių analizė). Vizito metu vertintojai:

* stebėjo įtraukiojo ugdymo praktiką (42 ugdomąsias veiklas – pamokas, konsultacijas, neformaliojo vaikų švietimo užsiėmimus);
* pokalbių su savivaldos institucijų atstovais (mokiniais, mokinių tėvais), socialiniais partneriais, darbuotojais metu tikslinosi įtraukiojo ugdymo kultūros raišką Gimnazijoje;
* analizavo įtraukiojo ugdymo idėjų įvirtinimą pirminėje (Nacionalinės švietimo agentūros (NŠA), Anykščių r. savivaldybės administracijos švietimo skyriaus, Gimnazijos) informacijoje, Gimnazijos veiklos dokumentuose, Gimnazijos mokinių, tėvų ir pedagogų nuomonės apie įtraukiojo ugdymo įgyvendinimą mokykloje tyrimo (2021 m. rugsėjo mėn.) statistinėje ataskaitoje ir kituose šaltiniuose.

Vertindami mokyklos veiklos kokybę, vertintojai dažniausiai vartojo šiuos aprašomuosius kokybės epitetus:

* labai gerai, kryptingai, veiksmingai, savitai, kūrybiškai (4 lygis) – taip įvertintą veiklą reikėtų skleisti už mokyklos ribų;
* gerai, pakankamai kryptingai, tinkamai, paveikiai, lanksčiai, potencialiai (3 lygis) – veiklą, patirtį verta skleisti mokykloje;
* neblogai, patenkinamai, vidutiniškai, nesistemingai, priimtinai (2 lygis) – veikla mokykloje tinkama, bet yra ką tobulinti, verta sustiprinti ir išplėtoti.

Vertinimo sprendimai yra priimti bendru vertintojų komandos bendru sutarimu.

Vertintojų komanda yra įsitikinusi, kad visas rekomendacijas veiklai patobulinti mokykla gali įgyvendinti, veiksmingiau panaudodama vidaus išteklius ir pasitelkdama išorės partnerius.

 Vertintojai nuoširdžiai dėkoja Gimnazijos direktorei Reginai Drūsienei, direktoriaus pavaduotojams, mokytojams ir visai bendruomenei už partnerišką bendradarbiavimą ir svetingumą.

**I. MOKYKLOS KONTEKSTAS**

 Gimnazija vykdo Pagrindinio ugdymo II dalies, Vidurinio ugdymo programas. Nuo 2014 m. prie Gimnazijos prijungtas Kavarsko vidurinio ugdymo skyrius, kuriame šiuo metu organizuojamas ugdymas III– IV gimnazijos klasėse. Vizito metu Gimnazijoje mokėsi 469 mokiniai (iš jų – 23 mokiniai Kavarsko vidurinio ugdymo skyriuje), iš jų specialiųjų ugdymosi poreikių turi 19 mokinių: 9 – didelių, 10 – vidutinių poreikių. Gimnazija vykdo vaikų ugdymą(si) šeimoje: pagal pagrindinio (II dalies) ugdymo bendrąją programą 1-oje klasėje ugdomas 1 mokinys.

 Gimnazijos duomenimis, mokyklą lankančių mokinių tėvų šeimų socialinė ir ekonominė padėtis gerėja: socialinę paramą gauna 6,5 proc. mokinių (praėjusiais mokslo metais socialinę paramą gavo 7,5 proc.). Gimnaziją lanko 111 mokinių iš daugiavaikių šeimų (trys ir daugiau vaikų). 113 mokinių gyvena su vienu iš tėvų. 17 mokinių gyvena šeimose, kuriose vienas arba abu tėvai išvykę į užsienį, 8 mokiniai yra globojami. Šeimų, gaunančių socialines paslaugas, nėra.

 Mokykla užtikrina ugdymo prieinamumą kiekvienam mokiniui: sudarytos geros sąlygos mokiniams gyventi atnaujintame mokyklos bendrabutyje, Gimnazijos duomenimis, 17 mokinių vežami į mokyklą mokykliniu autobusu. Maršrutiniais autobusais važinėja 132 mokiniai.

 Pastarųjų dvejų mokslo metų mokinių pasiekimai yra pakankamai aukšti: beveik visų dalykų valstybinių brandos egzaminų (VBE) (išskyrus fiziką) yra aukštesni negu šalies vidurkis, 3 specialiųjų ugdymo(si) poreikių (SUP) mokiniai laikė ir gerai išlaikė valstybinius brandos egzaminus. Mokiniai aktyviai ir rezultatyviai dalyvauja olimpiadose, konkursuose ir varžybose.

 Mokykla kryptingai dalyvauja tarptautiniuose ir nacionaliniuose projektuose, skirtuose mokinių pažangai ir pasiekimams gerinti (pvz., du (2) „Erasmus+“ programos projektai, „Lyderių laikas 3“, „Kokybės krepšelio“ – kaip stiprią geros mokyklos požymių raišką turinti mokykla).

 ŠVIS duomenimis, mokykloje dirba 63 pedagoginiai darbuotojai, vienas jų – socialinis pedagogas. Mokykloje paveikiai dirba Vaiko geros komisija, kryptingai bendradarbiaujama su Anykščių švietimo pagalbos tarnyba, įsteigta psichologo pareigybė, tačiau dar nerastas darbuotojas.

 Gimnazijos bendruomenė gerai pažįsta savo mokinius ir tuo remdamasi formuoja įtraukties politiką, kuria kultūrą, atvirą ir palankią įvairovei. Gimnazija pasirengusi priimti visus besimokančius, išsiskiria estetiška, saugia, pritaikyta kontaktiniam, nuotoliniam ir hibridiniam mokymuisi aplinka. Išskirtinio dėmesio skiriama dvasiniam, patriotiniam, socialiniam ir kultūriniam asmenybės ugdymui, užtikrinamas visų besimokančiųjų aktyvus ir prasmingas dalyvavimas bendruomenės gyvenime.

 Mokyklos direktorės R. Drūsienės metų užduotys orientuotos į strateginių tikslų įgyvendinimą. Vykdydama jas įstaigos vadovė inicijavo STEAM ugdymo modelio plėtojimą (gamtamokslinės laboratorijos įrengimą, bibliotekos, kaip projektinės veiklos centro, modernizavimą), plėtojo kolegialaus mokytojų mokymosi kultūrą. Pažymėtina, kad paminėtų užduočių rodikliai yra pamatuojami ir susiję su mokymosi sąlygų, kurios tenkintų visų mokinių poreikius, sudarymu, kiekvieno mokinio poreikių tenkinimu ir įstaigos pažangos užtikrinimu. Užduočių įvykdymas įvertintas labai gerai.

 Vertintojų komanda atkreipia dėmesį, kad teminis išorinis vertinimas vyko gana sudėtingomis sąlygomis, nulemtomis COVID-19 pandemijos: vizito dienomis mokykloje nebuvo išvengta mokinių susirgimų atvejų. Ugdymo procesas buvo vykdomas kontaktiniu, nuotoliniu, hibridiniu būdu.

**II. ĮTRAUKIOJO UGDYMO ĮGYVENDINIMO KRYPTINGUMAS MOKYKLOSE: STIPRIEJI IR TOBULINTINI MOKYKLOS VEIKLOS ASPEKTAI**

**Stiprieji veiklos aspektai**

1. Optimalus išteklių paskirstymas kryptingai orientuotas į mokinių įvairovę (1.1.5 – 4 lygis).
2. Lyderystė telkia gimnazijos bendruomenę įgyvendinti pokyčius, siekiant kiekvieno mokinio sėkmės (1.1 – 4 lygis).
3. Mokyklos savivalda sudaro galimybių visiems bendruomenės nariams būti Gimnazijos bendruomenės dalimi, atlikti reikšmingą vaidmenį mokyklos gyvenime (1.3 – 4 lygis).
4. Mokyklos tinklaveika kryptingai panaudojama įtraukiojo ugdymo kultūrai kurti (1.6 – 4 lygis).
5. Pagalba mokiniui ir šeimai yra kryptingai orientuota į kiekvieno mokinio asmenybės brandą ( 2.1.6 – 4 lygis).

**Tobulintini veiklos aspektai**

1. Paveikių sąlygų sudarymas visiems ir kiekvienam mokiniui strategiškai taikyti ir įvairiais būdais pademonstruoti žinojimą (2.2.3 – 2 lygis).
2. Pasiekimų vertinimas, esant mokinių įvairovei, darantis teigiamą poveikį mokinių asmeninės pažangos augimui (2.3.1 – 2 lygis).

**III. ĮSIVERTINIMO VEIKSMINGUMO MOKYKLOS PAŽANGAI ĮVERTINIMAS**

 Mokykla veiklos kokybę įsivertina reguliariai, vadovaudamasi Lietuvos Respublikos švietimo ir mokslo ministro 2016 m. kovo 29 d. įsakymu Nr. V-267 patvirtinta Mokyklos, įgyvendinančios bendrojo ugdymo programas, veiklos kokybės įsivertinimo metodika. Duomenims rinkti ir jiems apdoroti Gimnazija naudoja Nacionalinės švietimo agentūros tiesioginę internetinę sistemą iqesonline.lt, analizuojamos ugdymo(si) periodų pažangumo ir lankomumo suvestinės, pagrindinio ugdymo pasiekimų patikrinimo (PUPP) ir valstybinių brandos egzaminų rezultatai, tėvų, mokinių apklausų, strateginio ir veiklos plano įgyvendinimo rezultatai, metinių užduočių įgyvendinimo ataskaitos, mokytojų įsivertinimo rezultatai, stebėtų pamokų protokolai, Gimnazijos tarybos, Mokinių parlamento, Metodinės tarybos pastabos ir pasiūlymai.

Veiklos įsivertinimo grupė išrinkta savanorystės principu ir patvirtinta mokyklos direktoriaus įsakymu. Mokykla turi ilgametės veiklos kokybės įsivertinimo patirties. Pokalbyje įsivertinimo grupės nariai teigė, kad įsivertinimo procesas prisideda prie įstaigos tobulėjimo ir pažangos: apklausų metu ir kitais būdais surinkti duomenys tampa dialogo, diskusijų, išvadų ir rekomendacijų pagrindu ir yra naudojami strateginiam, metinės veiklos planui rengti ir kasdieninėms veikloms tobulinti. 2019 m. išskirtas stiprusis gimnazijos veiklos rodiklis – Pažangos pastovumas (3.1.2), silpnasis veiklos aspektas – savivaldumas mokantis (2.3.1). Vadovaujantis įsivertinimo rezultatais, buvo numatyti ir vykdomi kiekvieno mokinio lūkesčių aptarimai su kuratoriais, atnaujinta mokinių pažangos ir pasiekimų vertinimo tvarka. 2020 m. išskirtas stiprusis gimnazijos veiklos rodiklio „Mokinio pasiekimai ir pažanga“ (1.2.1) raktinis žodis „Visybiškumas“, silpnasis veiklos aspektas – rodiklio „Ugdymo organizavimas“ (2.2.2) raktinis žodis „Įvairovė“. Atsižvelgiant į įsivertinimo rezultatus, 2021 m. veiklos plane numatytas uždavinys „Tobulinti sistemą, siejančią formaliojo ir neformaliojo ugdymo(si) veiklas“, sukurtos naujos neformaliojo ugdymo programos (pvz., „Eruditų klubas“), išplėtota partnerystė su VGTU, vykdomos integruotos pamokos (technologijų ir matematikos, technologijų ir užsienio kalbų, matematikos ir dailės, matematikos ir fizikos, geografijos ir fizikos), numatytos valandos konsultacijoms.

 2021–2022 m. m. gerokai pasikeitė Veiklos įsivertinimo grupės sudėtis. Šiuo metu daug dėmesio skiriama grupės narių profesiniam tobulėjimui įsivertinimo srityje. Numatyta atlikti platųjį mokyklos veiklos kokybės įsivertinimą.

 Analizuojant įsivertinimo veiksmingumą, pažymėtina, kad įsivertinimo duomenys kryptingai panaudojami Gimnazijos veiklai planuoti ir tobulinti, o bendruomenės susitarimai dėl veiklos tobulinimo yra paveikūs.

**IV. VERTINAMŲ VEIKLOS SRIČIŲ VERTINIMAS**

1. **Vertinimo sritis: LYDERYSTĖ IR VADYBA**

**Vertinimo lygis: 4.**

|  |  |
| --- | --- |
| **Rodiklis, vertinimo lygis**  | Vertinimo pagrindimas,*apibendrinimas* |
| 1.1. Perspektyva ir bendruomenės susitarimai, 4 lygis  | **Perspektyva ir bendruomenės susitarimai vertinami labai gerai.** **Vizijos bendrumas išskirtinis:*** Išorinio vertinimo metu pastebėta, kad Gimnazijoje kryptingai puoselėjamos įtraukiojo ugdymo vertybės, bendruomenės nariai dėl jų yra susitarę ir jas kryptingai puoselėja. Šios nuostatos akcentuojamos gimnazijos 2019–2022 m. strateginiame plane „KIEKVIENAS bendruomenės narys: mokinys, mokytojas, tėvas (globėjas, rūpintojas) – VERTYBĖ“. Tarpusavio pagarba, bendruomeniškumas,kiekvieno bendruomenės nario svarba yra traktuojami kaip atspirties taškas plėtojant ir tobulinant Gimnazijos veiklą.
* Gimnazijos 2019–2022 m. strateginiame plane įtvirtinta mokyklos vizija *„*Moderni, atvira, nuolat besikeičianti ugdymo įstaiga, turinti [...] ir aktyvią gimnazijos bendruomenę [...]“ ir misija – ,,[...]bendraujant ir bendradarbiaujant su mokiniu ir jo šeima, padėti kiekvienam pagal gebėjimus ir poreikius pasiekti gerus mokymosi rezultatus, daug dėmesio skirti dvasiniam, patriotiniam, socialiniam ir kultūriniam asmenybės ugdymui [...]“. Gimnazijos vizija rengiama kolegialiai, diskutuojant bendruomenei. Kaip teigė Gimnazijos tarybos, Mokinių parlamento, Metodinės tarybos nariai, į siūlymus yra įsiklausoma, atsižvelgiama.
* Iš pokalbių su mokyklos bendruomene (Mokyklos taryba, Vaiko gerovės komisija (toliau – VGK), socialiniais partneriais, mokiniais) paaiškėjo, kad mokykla pasirengusi priimti visus besimokančiuosius, nepaisant individualių mokymosi galimybių, kliūčių ir sunkumų. Mokyklos kultūra tam palanki – vyrauja nediskriminacinės nuostatos, reti patyčių atvejai, specialiųjų poreikių mokiniai sėkmingai integruojami į bendras ugdymo(si) ir popamokines veiklas.
* 75 proc. stebėtų pamokų įtraukios kultūros kūrimas išskirtas kaip stiprusis pamokos aspektas.
* Įtraukčiai palankią mokyklos kultūrą patvirtina ir NŠA atlikto tyrimo duomenys: teiginiui *„Mokytojus erzina „kitokie“ savo išvaizda, elgesiu, požiūriu vaikai“* nepritarė apie 93 proc. apklausoje dalyvavusių mokinių tėvų, teiginiui *„Mokykloje gerai jaučiasi kiekvienas mokinys (nepaisant aprangos, šukuosenos, pomėgių ir pan.)“* pritarė 100 proc. mokytojų, teiginiams *„Aš gerai sutariu su savo klasės auklėtoju / turiu gerų draugų“* vidutiniškai pritarė apie 92 proc. mokinių.

**Mokyklos veikla kryptinga, veiklos tobulinimo sprendimai pagrįsti:*** Gimnazijos vizija, misija, vertybės ir filosofija (**„Kilti ir kelti“)**

atliepia Geros mokyklos koncepcijos nuostatas, nuosekliai įgyvendinama, priimant įtraukiojo ugdymo kultūrai, politikai ir praktikai įtvirtinti būtinus sprendimus. Tai patvirtina ir NŠA atlikto tyrimo duomenys: teiginiui *„Į mokyklą priimamas kiekvienas vaikas, nepriklausomai nuo jo gebėjimų, tėvų socialinio statuso, negalių ar sutrikimų“* pritarė 93 proc. tėvų, o teiginiui *„Mokyklai svarbus kiekvienas vaikas ir kiekvienam suteikiama reikalinga pagalba“* pritarė 100 proc. apklausoje dalyvavusių mokytojų.* Pokalbiuose tėvai, mokytojai, mokiniai pabrėžė, kad mokykla atliepia šio laiko mokinių poreikius ir lūkesčius. Tai patvirtina NŠA atlikto tyrimo teiginys *„Mokyklos vadovai telkia mokyklos bendruomenę ugdymo pokyčiams“*, kuriam pritarė 95,2 proc. apklausoje dalyvavusių mokytojų.
* Mokyklos veiklos tobulinimo sprendimai priimami, atsižvelgiant į

įsivertinimo išvadas, atlikus mokinių mokymosi pasiekimų, finansinių išteklių, vidinių ir išorinių veiksnių analizę. Gimnazijos 2019–2022 m. strateginio plano tikslas „Kurti saugią ir inovatyvią ugdymosi aplinką, užtikrinančią ugdymosi sėkmę, optimalią akademinę pažangą ir asmenybės ūgtį“, realizuojamas įgyvendinant 2019 m., 2020 m., 2021 m. veiklos planuose numatytus uždavinius: „Pažinti mokinių ugdymosi poreikius ir organizuoti duomenimis grįstą ugdymą“, „Siekiant kiekvieno mokinio kokybiško ugdymo(si), realizuoti mokinių individualius poreikius, sudarant galimybes patirti ugdymosi sėkmę“, „Užtikrinti mokytojų kompetencijų ugdymą(si) ir tobulinimą(si), skirtą ugdymo proceso valdymo kokybei gerinti. Teikti kokybišką ir savalaikę pagalbą mokiniams ir jų tėvams“, „Sukurti sistemą, siejančią formaliojo ir neformaliojo ugdymo(si) veiklas“. Vertintojai pripažįsta, kad uždaviniai atliepia įtraukiojo ugdymo nuostatas, o jų įgyvendinimas stiprina įtraukties kultūrą, politiką ir praktiką mokykloje.**Sprendimų pagrįstumas ir planų gyvumas yra paveikūs:** * Atlikę Gimnazijos 2019–2022 m. strateginio plano, veiklos ir ugdymo, įsivertinimo grupės, dalykų planų, neformaliojo ugdymo, pasirenkamųjų dalykų programų analizę, vertintojai pastebėjo, kad daugeliu atvejų išlaikomas dėmesys numatytiems prioritetams, tikslams ir uždaviniams. Dauguma gimnazijos bendruomenės narių įgyvendindami planuose numatytas priemones bendradarbiauja vieni su kitais įvairiais lygmenimis: dalykų metodinėse grupėse, Metodinėje, Mokytojų ir Gimnazijos tarybose, Mokinių parlamente, įvairiose darbo grupėse bei komandose.
* Siekiant numatytų uždavinių, buriamos mokytojų komandos, tinkamai dėmesio skiriama mokytojams lyderiams ugdyti (Gimnazija dalyvavo projekte „Lyderių laikas 3“, dalyvauja „Kokybės krepšelio“ projekte kaip stiprią geros mokyklos bruožų raišką turinti mokykla), aktyviai bendradarbiaujama su socialiniais partneriais.
* Nors mokyklos veikloje pabrėžiamas ugdomosios veiklos kokybės, dialogiško ir tyrinėjančio ugdymo(si), kokybiškos ir laiku teikiamos pagalbos mokiniams ir pan. aspektas, tačiau stebėtų pamokų protokolų analizė rodo, kad planuose numatytų uždavinių, veiklų praktinė raiška pamokoje yra fragmentiška. Tai patvirtina stebėtų pamokų protokolų analizė: sąlygų supratimui ir giliam mokymuisi sudarymas, kaip stiprusis pamokos aspektas, fiksuotas tik 25 proc. stebėtų pamokų, visų mokinių motyvuojantis įtraukimas į mokymosi procesą – 45,5 proc., pažangą skatinantis grįžtamasis ryšys – 7,5 proc. stebėtų pamokų.
* Mokykloje kasmet atliekama detali strateginio plano ir metinių veiklos planų įgyvendinimo analizė, kurios metu paaiškėja ir yra įvardijama mokyklos daroma pažanga, pasiekti rezultatai, aptariami ne iki galo atlikti ir tęstini darbai. Esant poreikiui, planai yra koreguojami. 2021 m. veiklos planas koreguotas du kartus. Visi planavimo dokumentai skelbiami viešai. Tai suteikia bendruomenei aiškumo, stabilumo, stiprina planavimo prasmės suvokimą.

**Mokyklos ištekliai paskirstomi ir panaudojami veiksmingai.** **Optimalus išteklių paskirstymas kryptingai orientuotas į mokinių įvairovę ir** **yra stiprusis mokyklos veiklos aspektas:** * Mokyklos pateiktos pirminės informacijos, pokalbių su Gimnazijos direktore, Gimnazijos taryba duomenimis, finansiniai ir materialiniai ištekliai yra geri, jie racionaliai, skaidriai ir atsakingai naudojami įtraukiojo ugdymo sąlygoms sudaryti (šiuolaikinėms mokymo priemonėms įsigyti, mokytojų kompetencijų plėtotei užtikrinti, pažintinei veiklai organizuoti, mokinių pažangai skatinti ir kt.), ugdymo planui įgyvendinti. Finansinius išteklius papildo paramos ir projektų lėšos. Svarbiausi lėšų panaudojimo klausimai derinami su Gimnazijos taryba, atsižvelgiama į metodinių grupių, Mokinių parlamento, Gimnazijos tarybos siūlymus.
* Išteklių vadyba sėkminga: iš pokalbių su mokytojais, tėvais, mokyklos administracija, mokiniais paaiškėjo, kad bendruomenė didžiuojasi mokyklos patalpomis ir džiaugiasi pastaraisiais metais vykstančiais mokyklos pastato bei aplinkos pokyčiais: visos mokyklos klasės aprūpintos hibridine įranga, įrengtos gamtamokslinė, kalbų laboratorijos, skaitmenizuotas gimnazijos muziejus, biblioteka, atnaujintos poilsio zonos. Tai patvirtina NŠA vykdyto tyrimo rezultatai: teiginiui *„Mūsų mokykloje nuolat galvojama, kaip erdves geriau pritaikyti skirtingų poreikių mokiniams“* pritarė 97,5 proc. apklausoje dalyvavusių mokytojų.
* Mokyklos pastato būklė gera, vidaus ir lauko erdvės racionaliai, kūrybingai panaudojamos ugdymui organizuoti – tam pritaikytos ne tik visos vidaus patalpos, bet ir mokyklos teritorija. Toli gyvenantiems mokiniams sudarytos galimybės gyventi suremontuotame bendrabutyje.
* Personalo politika yra kryptinga: Gimnazijos personalas komplektuojamas, atsižvelgiant į specialistų poreikį, kompetencijas, gimnazijos galimybes ir turimas lėšas. Tiek mokiniai, tiek tėvai pažymėjo nepriekaištingą mokytojų kvalifikaciją, profesionalumą.
* Ugdymo įstaigos informacinių technologijų infrastruktūra puikiai išplėtota. Visos klasės aprūpintos kompiuteriais, kameromis, mikrofonais, projektoriais ir kolonėlėmis. Mokinių ugdymui mokytojams yra skirti nešiojami kompiuteriai, mokiniams – planšetiniai kompiuteriai.

NŠA vykdytos apklausos duomenimis, teiginiui *„Mūsų mokykloje nuolat galvojama, kaip erdves geriau pritaikyti skirtingų poreikių mokiniams“* pritarė 97,5 proc. apklausoje dalyvavusių mokytojų.* Pokalbiuose mokiniai pabrėžė, kad mokykloje jauku, sudarytos geros sąlygos mokytis, bendrauti, bendradarbiauti, dalyvauti neformaliojo ugdymo veiklose.Mokinių nuomonę patvirtina NŠA tyrimo duomenys: teiginiui *„Mokykloje yra jaukių ir patogių vietų prisėsti, pabūti“* pritarė 86,3 proc. apklausoje dalyvavusių mokinių.
* Mokykla geba sėkmingai pritraukti nebiudžetinių lėšų ir tikslingai, racionaliai jas panaudoti. Įstaigos vadovų, Gimnazijos tarybos, Anykščių Jono Biliūno bendruomenės centro pastangomis yra turtinama ugdymo(si) bazė, pagal kiekvieno mokinio poreikius pritaikoma fizinė aplinka. Mokykla džiaugėsi projekto „Kokybės krepšelis“ sudarytomis galimybėmis modernizuoti ugdymo procesą.

 Vertintojai daro išvadą, kad Gimnazija užtikrinta ugdymo(si) priemonių ir fizinių aplinkų prieinamumą kiekvienam mokiniui, o mokinių skirtybės (kalba, amžius, pasiekimai, kultūrinė patirtis, negalia) pripažįstamos. Optimalus išteklių paskirstymas kryptingai orientuotas į mokinių įvairovę. Remdamiesi pokalbiais su bendruomenės nariais, dokumentų analize, ugdomosios veiklos stebėjimo metu surinktais duomenimis, vertintojai daro išvadą, kad Gimnazijos veikla kryptinga, atliepianti bendruomenės narių interesus, lūkesčius ir poreikius, kuriama saugi, visus priimanti ugdymosi aplinka, kurioje kiekvienas jaučiasi vertingas. Gimnazijos vizijai įgyvendinti, įtraukiojo ugdymo vertybėms puoselėti bendruomenė turi tinkamų nuostatų ir reikiamų išteklių. |
| 1.2. Lyderystė, 4 lygis | **Lyderystė vertinama labai gerai. Lyderystė telkia gimnazijos bendruomenę įgyvendinti pokyčius siekiant kiekvieno mokinio sėkmės ir tai yra stiprusis mokyklos veiklos aspektas.** **Lyderystė mokymuisi yra kryptinga:** * Dokumentų analizė rodo, kad Gimnazijos susitarimuose (2019– 2022 m. strateginiame plane, 2019 m., 2020 m., 2021 m. veiklos planuose) akcentuojama lyderystės svarba, numatyta „Puoselėti pasidalytosios lyderystės kultūrą“, suformuluotas uždavinys „Skatinti mokytojų tobulėjimą, aktyvinti bendradarbiavimą ir gerosios patirties sklaidą“. 2021 m. prioritetas – vadovavimo ir lyderystės ugdymo / mokymo procesui ir gimnazijai kompetencijų tobulinimas. Dokumentuose numatyti susitarimai nuosekliai įgyvendinami.
* Gimnazijoje sudaromos puikios sąlygos reikštis iniciatyvai ir lyderystei. Vadovai pastebi įvairių grandžių lyderių patirtį bei kūrybiškai leidžia atsiskleisti jų gebėjimams. Iš pokalbių su bendruomenės nariais pastebėta, jog lyderystė suvokiama kaip veiksnys, lemiantis mokinių mokymosi rezultatus bei savitos kultūros puoselėjimą. Tai patvirtina NŠA atlikto tyrimo rezultatai: teiginiui *„Mokyklos vadovai palaiko pedagogų profesinę refleksiją ir tobulėjimą“* pritarė 97,6 proc. tyrime dalyvavusių mokytojų.
* Gimnazijos direktorė ir pavaduotojos ugdymui inicijuoja mokytojų sėkmingų patirčių sklaidos renginius, kaupia mokytojų profesinio tobulėjimo faktus, duomenis, įrodymus, stebi, analizuoja ugdymo(si) procesą ir mokinių pasiekimus, refleksijai (savianalizei) kviečia ne tik mokytojus, bet ir mokinius, jų tėvus (individualiai pažangai aptarti). Vertintojai konstatuoja, kad ugdymo proceso stebėsena ir toliau turėtų likti prioritetu, o įvardytos veiklos tobulinimo rekomendacijos, siekiant kiekvieno mokinio ugdymo(si) sėkmės, turi būti glaudžiai siejamos su kasdienine mokytojų praktika.
* Pokalbio metu su Gimnazijos klasių kuratoriais buvo teigiama, kad visiems mokytojams yra sudarytos profesinio tobulėjimo sąlygos: jie gali dalyvauti seminaruose, mokymuose, stebėti kolegų pamokas, dalintis gerąja darbo patirtimi. Džiaugiamasi dalyvavimu projekto „Lyderių laikas 3“ veiklose „Pasidalinta atsakomybė (mokytojų, mokinių, tėvų), siekiant mokinių pasiekimų ūgties“.
* Pokalbio metu su Gimnazijos administracija, VGK, Metodine taryba buvo teigiama, kad mokytojai ir mokyklos vadovai periodiškai atvirai ir konstruktyviai diskutuoja apie mokinių mokymosi sėkmes ir problemas, padeda vieni kitiems. Mokykloje yra numatytas laikas mokytojams kartu analizuoti kiekvieno mokinio pažangą, planuoti tolesnį mokymąsi. Teiginiui *„Mokykloje visi puikiai žino vienas kito stipriąsias profesines puses“* pritarė 86,9 proc. NŠA tyrime dalyvavusių mokytojų.
* Gimnazijos Metodinės tarybos nariai teigė, kad metodinėse grupėse yra susitarta dėl mokinių pasiekimų ir pažangos vertinimo, kad Gimnazijos administracija sudaro sąlygas ir skatina vesti integruotas pamokas Gimnazijoje ir už jos ribų.

Įsipareigojimas susitarimams yra nuoseklus: * Gimnazijos vadovai telkia bendruomenę Gimnazijos strategijai ir veiklos programoms įgyvendinti. Gimnazijos vadovai aiškiai pasiskirstę funkcijas ir atsakomybę, puikiai inicijuoja įvairias su ugdymu ir gimnazijos valdymu susijusias veiklas, panaudodami darbuotojų stiprybes veiksmingai motyvuoja juos veiklai. Vadovai geba gerai organizuoti personalo darbą, deleguoti įpareigojimus, į kaitos ir kokybės siekimo procesus įtraukia daugumą bendruomenės narių.
* Pokalbiuose su bendruomenės atstovais (Gimnazijos taryba, Mokinių parlamentu, Gimnazijos administracija) paaiškėjo, kad Gimnazijos bendruomenė yra draugiška ir gebanti įsipareigoti. Pokalbiuose akcentuota, kad mokyklos lyderiai yra mokyklos vadovai, metodinių grupių vadovai, atskiri aktyvūs mokytojai, kurie įgyvendina ugdymo turinio naujoves, veda atviras pamokas, seminarus, dalijasi savo patirtimi mokykloje ir už jos ribų, geba prisiimti atsakomybę už mokyklos pažangą, teikti siūlymus, kurti mokyklos viziją. Pokalbiuose dauguma mokytojų pabrėžė bendradarbiavimą ir pagalbą, asmeninę ir bendruomenės atsakomybę už mokyklos veiklą.
* Pokalbyje su socialiniais partneriais akcentuota, kad Gimnazija gali priimti iššūkius, ugdant specialiųjų ugdymosi poreikių turinčius mokinius, nes mokytojai turi patirties, bendradarbiauja su ŠPT specialistais. Taip pat buvo teigiama, kad Gimnazijos direktorė ir direktorės pavaduotojos ugdymui sudaro sąlygas mokiniams vykdyti socialinę veiklą įvairiose institucijose.
* Gimnazijos direktorės2020 m. veiklos ataskaitoje, užduotyse, numatytose 2021 m., išskirtinis dėmesys skiriamas įtraukiojo ugdymo kultūros ir praktikos diegimui. Pažymėta, kad direktorė yra įgyvendinusi daugiau darbų negu buvo numatyta vadovės ataskaitoje.
* NŠA atlikto tyrimo apklausos rezultatai rodo, kad mokyklos vadovų komanda yra palaikoma ir pripažįstama, ja pasitikima. Teiginiui *,,Mokyklos vadovai telkia mokyklos bendruomenę pokyčiams ugdymo srityje“* pritarė 82,5 proc. apklausoje dalyvavusių mokinių tėvų, o 95,2 proc. tyrime dalyvavusių mokytojų patvirtino, kad *„Mokyklos vadovai telkia mokyklos bendruomenę ugdymo pokyčiams“*.

 Iš pokalbių su bendruomenės nariais, dokumentų analizės, mokyklos veiklos procesų stebėjimo vertintojai daro išvadą, kad Gimnazijos direktorė ir pavaduotojai, vadovaudami mokyklai, remiasi pagarba, pasitikėjimu, prisiima atsakomybę už savo ir visos įstaigos atliktus darbus, skatina darbuotojų lyderystę, yra atviri idėjoms, pasiūlymams ir turi potencialo telkti įstaigos bendruomenę pokyčiams įgyvendinti, siekiant kiekvieno mokinio sėkmės.  |
| 1.3. Mokyklos savivalda, 4 lygis | **Mokyklos savivalda yra labai gera. Mokyklos savivalda sudaro galimybių visiems bendruomenės nariams būti Gimnazijos bendruomenės dalimi, atlikti reikšmingą vaidmenį mokyklos gyvenime ir tai yra stiprusis mokyklos veiklos aspektas.** **Savivaldos skaidrumas ir atvirumas yra kryptingas:*** Mokyklos valdymo procese atstovaujami visų mokyklos bendruomenės narių interesai. Gimnazijos nuostatuose įtvirtinta, kad mokykloje veikia Gimnazijos taryba, Mokinių parlamentas, Metodinė taryba, Klasių seniūnai, Tėvų komitetai, Mokytojų taryba. Savivaldos atstovai renkami balsavimo būdu. Iš pokalbių su mokyklos bendruomene (Gimnazijos taryba, Metodine taryba, Mokinių parlamentų) paaiškėjo, kad savivaldos institucijos yra aktyvios ir atstovauja visų bendruomenės narių interesams, nuosekliai bendradarbiauja įgyvendinant Gimnazijos išsikeltus tikslus.

Gimnazijos taryba yra aktyvi, iniciatyvi. Jos narių teigimu, tarybos susirinkimuose svarstomi veiklos planavimo, finansiniai, įsivertinimo klausimai, teikiami pasiūlymai mokyklos veiklai tobulinti. Gimnazijos tarybos nariai pabrėžė, kad mokyklos administracija visada tariasi su Gimnazijos taryba dėl Gimnazijos lėšų panaudojimo ir kartu priima sprendimus tenkinančius visų mokinių bei kitų bendruomenės narių poreikius. Pokalbyje Gimnazijos tarybos nariai akcentavo, kad įstaigoje pripažįstama nuomonių įvairovė, palaikoma diskusija, gerbiama kiekvieno nuomonė. Tarybos nuomone, mokykla atvira visiems mokiniams, neatsižvelgiant į jų gebėjimus ar negalias. Nariai teigė, kad mokyklos ugdymo paslaugomis ir įsigytomis priemonėmis gali naudotis visi mokiniai, jie neskirstomi pagal mokymosi pasiekimus.* Glaudžius bendruomenės narių ryšius puoselėti padeda jau 20 metų veikiantis Anykščių Jono Biliūno bendruomenės centras, turintis juridinio asmens statusą. Centras vienija gimnazijos bendruomenės pastangas kaupiant lėšas Anykščių Jono Biliūno gimnazijos bendruomenės veiklai plėtoti: rengia projektus ir juos įgyvendina, labdaros renginius. Organizacijos pirmininkė pabrėžė, kad organizacijos siekis yra atskleisti skirtingų kultūrų įvairovę, įtraukti kuo daugiau gimnazijos ir mikrorajono gyventojų į bendras veiklas, džiaugėsi jau tradicija tapusiu renginiu „Kepam“.
* Kryptingai veikia Mokinių parlamentas. Pokalbiuose mokiniai teigė, kad visada gali teikti siūlymus Gimnazijos administracijai, mokytojams, kuratoriams, kad visada yra palaikomos jų idėjos. Džiaugėsi Gimnazijos jaukia aplinka taip pat, kad jiems visada sudarytos sąlygos organizuoti įvairius renginius, labdaros akcijas. Mokiniai pabrėžė, kad Gimnazijoje kiekvienas mokinys yra vertingas ir vertinamas, kad mokinių nuomonės visada yra išklausoma ir į ją atsižvelgiama. Tą patvirtina ir NŠA tyrimo rezultatai: teiginiams *„Mūsų mokykloje mokytojai gerbia kiekvieną mokinį“*, *„Mūsų mokykloje atsižvelgiama į visų mokinių nuomonę ir siūlomas idėjas“* vidutiniškai 90,85 proc. apklausoje dalyvavusių mokinių.

**Savivaldos sprendimai yra pagrįsti ir veiksmingi:** * Iš pokalbių su Gimnazijos bendruomene (administracija, VGK,

Metodine taryba, Veiklos įsivertinimo grupe) vertintojams paaiškėjo, kad Gimnazijos mokytojai, administracija, pagalbos mokiniui specialistai supranta įsivertinimo svarbą, analizuoja mokyklos duomenis ir juos naudoja rengdami Gimnazijos metinį veiklos planą, ugdymo planą, kitus dokumentus, priimant susitarimus. * Pokalbiuose su gimnazijos bendruomenės nariais išryškėjo vadovų pastangos į mokyklos valdymą įtraukti tėvus, savivaldos institucijas, mokinius bei mokytojus.
* Pokalbyje su Vaiko gerovės komisija paaiškėjo, kad Gimnazijoje sprendimai priimami tariantis su savivaldos institucijomis, yra sukurta sprendimų priėmimų sistema. Mokyklos vadovai kartu su VGK, Anykščių r. ŠPT, reguliariai aptaria ugdymo klausimus, tai patvirtina NŠA tyrimo rezultatai: į teiginį: *„Mokykloje visada suteikiama reikalingų specialistų pagalba (specialiųjų pedagogų, logopedų, socialinių pedagogų ir kt.) mokiniams, kuriems jos reikia“* teigiamai atsakė 88,8 proc. tyrime dalyvavusių mokinių tėvų.
* Dokumentų analizė patvirtina, kad svarbūs sprendimai priimami juos aptarus įvairiais lygmenimis, kolegialiai. Valdymo demokratiškumas taip pat palaikomas plėtojant savivaldą.
* Direktoriaus pavaduotojos ugdymui pokalbyje teigė, kad apie

Gimnazijos veiklos kokybę ir tobulinimo poreikį sprendžiama ne tik iš įsivertinimo metu atliktų apklausų, bet ir iš PUPP, VBE rezultatų, stebėtų pamokų protokolų, mokinių pažangumo, lankomumo, užimtumo, mokinių poreikių ir jų tenkinimo analizės. Gimnazijos bendruomenė nuolat apmąsto, ką galima tobulinti, siekiant kiekvieno mokinio pažangos, sprendimai priimami vadovaujantis susitarimais, kurie tampa veiklos tobulinimo prielaidomis. NŠA atlikto tyrimo teiginiui „*Mokykloje mokytojų ir tėvų susitikimai, aptariant vaiko pažangą, gerina mokymosi rezultatus“* pritarė 90,2 proc. apklausoje dalyvavusių mokytojų. Iš pokalbių su įvairiomis bendruomenės grupėmis ir mokyklos administracija, dokumentų analizės, vertintojai daro išvadą, kad mokyklos savivalda sudaro galimybių visiems bendruomenės nariams būti Gimnazijos bendruomenės dalimi, atlikti reikšmingą vaidmenį mokyklos gyvenime. Įstaigos savivaldos sprendimai yra pagrįsti ir veiksmingi, keičiantys Gimnazijos gyvenimą. |
| 1.4. Veikimas kartu, 4 lygis | **Bendradarbiavimo kultūra yra labai gera.**  **Bendradarbiavimo kultūra yra veiksminga:*** Dokumento analizė rodo, kad Gimnazijoje išskirtinis dėmesys skiriamas bendradarbiavimui. Gimnazijos 2019–2022 m. strateginiame plane išryškintos vertybės, viena iš jų – „mokytojo ir mokinio dialogas“, 2021 m. veiklos plane numatyta priemonė – „Įtraukti bendruomenę produktyviam planavimo procesui.“
* Iš pokalbių su mokyklos bendruomene paaiškėjo, kad mokyklos personalas (mokytojai, pagalbos mokiniui specialistai, aptarnaujantis personalas) laiko save viena komanda, siekiančia bendrų tikslų. Pokalbio metu Gimnazijos kuratorės teigė, kad Gimnazijoje yra sukurta bendradarbiavimo kultūra, bendradarbiavimo santykiai remiasi geranoriškumu ir kolegialia pagalba, visi bendruomenės nariai sutartinai siekia, kad kiekvienas mokinys jaustųsi svarbus ir visada gautų pagalbą, kuri motyvuotų siekti pažangos.
* NŠA tyrimo rezultatai rodo, kad bendradarbiavimo pagrindu kuriama *mokymuisi draugiška aplinka*, kurioje kiekvienas jaučiasi saugus, sulaukia pagalbos, yra skatinamas mokytis ir atskleisti save: teiginiui *„Visa bendruomenė (mokiniai, tėvai, mokytojai ir kiti darbuotojai) žino, kas yra patyčios, kaip jas atpažinti ir į ką kreiptis pagalbos“* pritarė 94,7 proc*.* apklausoje dalyvavusių pedagogų.
* Gimnazijos tarybos, Mokinių parlamento nariai vieningai teigė, kad Gimnazijoje vyrauja draugiški bendravimo ir bendradarbiavimo santykiai, padedantys įgyvendinti išsikeltus tikslus.

**Kolegialus mokymasis yra kryptingas:** * Gimnazijos dokumentų (2019 ir 2020 m. veiklos planų, Gimnazijos 2019–2022 m. strateginio plano, 2019 ir 2020 m. veiklos ataskaitų) analizė rodo, kad išskirtinis dėmesys skiriamas pedagogų profesiniam tobulėjimui. Siekiant numatytų uždavinių, buriamos mokytojų komandos, tinkamai dėmesio skiriama mokytojams lyderiams ugdyti (gimnazija dalyvauja projekte „Lyderių laikas 3“), aktyviai bendradarbiaujama su socialiniais partneriais. Kiekviena metodinė grupė skiria laiko gerosios patirties sklaidai, kolegialiam mokymuisi. Vadovaujantis mokyklos veiklos prioritetais, įsivertinimo duomenimis, organizuojami mokymai visai bendruomenei. (pvz., „Savivaldis ir personalizuotas mokymas“). Sėkmingai įgyvendinta tęstinio nacionalinio projekto „Lyderių laikas 3“ pokyčio tema „Pasidalinta atsakomybė (mokytojų, mokinių, tėvų), siekiant mokinio pasiekimų ūgtiesׅ“, kurios veiklose mokyklos komanda plėtojo profesines ir bendrąsias kompetencijas.
* Pokalbių su mokytojais ir mokiniais metu akcentuotas Gimnazijos atvirumas edukacinėms naujovėms, daugumos mokytojų noras tobulėti, siekti profesinės ūgties. Nustatyta, kad Gimnazija yra apsirūpinusi šiuolaikinėmis mokymo priemonėmis. Kalbantis kuratorės, bibliotekininkė akcentavo, kad mokytojams yra svarbus profesinis tobulėjimas, projektinė veikla, mokytojai vyksta į seminarus, grįžę dalijasi su kolegomis įgytomis žiniomis, periodiškai veda integruotas pamokas, tarpusavyje dalijasi gerąja pedagoginio darbo patirtimi.
* Sąmoningas ir kryptingas mokymasis vyksta įvairiose mokytojų komandose. Gimnazijoje mokytojai aktyviai dalijasi gerąja pedagoginio darbo patirtimi, stebi kolegų pamokas, dalyvauja įvairiuose projektuose, mokymuose, periodiškai išvyksta į mokomąsias išvykas kartu.
* Mokyklos ataskaitose akcentuojama, kad visi mokytojai plėtoja profesines kompetencijas mokymuose, projektiniuose renginiuose, išvykose. Direktorės 2020 m. veiklos ataskaitoje pabrėžiama kolegialaus mokymosi nauda: pamokų stebėjimas, grįžtamojo ryšio teikimas ir gavimas yra paveiki patirtinio mokymosi forma – „[...] pamokos stebėjimas nėra vertinimas, o galimybė mokytis vieniems iš kitų“.
* Gimnazijos administracija sudaro sąlygas mokytojams dalyvauti įvairiuose mokymuose, seminaruose, projektuose, išvykti mokymosi tikslais, stebėti kolegų pamokas, nors kartais dėl to tenka keisti pamokų tvarkaraštį. Tai pokalbių metu patvirtino Metodinė taryba, tai pagrindžia ir NŠA atlikto tyrimo apklausos rezultatai: į teiginį *,,Mokykloje įprasta stebėti kitų kolegų pamokas“* teigiamai atsakė 58,5 proc. tyrime dalyvavusių mokytojų, į teiginį *„Mokykloje įprasta vesti pamokas bibliotekoje, gamtoje, muziejuje, įmonėse it t. t.“* teigiamai atsakė 87,8 proc. tyrime dalyvavusių mokytojų.

 Remdamiesi pokalbių su bendruomenės nariais metu išgirsta informacija, dokumentų analize, veiklų stebėjimu, vertintojai daro išvadą, kad bendradarbiavimas Gimnazijoje yra veiksmingas, kuriantis pasitikėjimą visais bendruomenės nariais, padedantis puoselėti įtraukiojo ugdymo kultūrą, įgyvendinti įtraukiojo ugdymo politiką. Kolegialus mokymasis skatina profesinę tarpusavio paramos kultūrą ir telkia pedagogus komandiniam darbui. |
| 1.5.Bendradarbiavimas su tėvais / globėjais, 3 lygis.  | **Bendradarbiavimas su tėvais globėjais vertinamas gerai.****Pažinimas ir sąveika paveikūs:*** Mokyklos veiklos plano, strateginio plano, pokalbių su mokyklos bendruomene duomenimis, mokyklos pastangos užmegzti ir palaikyti kontaktą su mokinių tėvais ir globėjais yra vertinamos gerai. Mokykla daro viską, kad naujokai jaustųsi gerai.
* Gimnazijos tėvų informavimo sistema tenkina daugumos mokinių tėvų poreikius. Gimnazijos tarybos nariai (mokinių tėvai) teigė, kad su mokinių tėvais klasių kuratorės bendrauja tikslingai, padėdamos spręsti įvairias lankomumo ir mokymosi problemas, kad mokinių tėvai informaciją gauna laiku. Taip pat teigė, kad dauguma mokinių tėvų bendradarbiauja su mokytojais, lankosi Gimnazijoje, dalyvauja renginiuose, pažymėjo, kad aktyviausi yra I gimnazijos klasės mokinių, naujai atvykusių mokytis į Gimnaziją, tėvai.
* Mokytojai ir klasių kuratoriai yra susitarę dėl bendravimo ir bendradarbiavimo su mokinių tėvais būdų.Pokalbio metu klasių kuratorės teigė, kad su mokinių tėvais dažniausiai bendrauja telefonu, spręsdamos mokinių pamokų lankomumo ir mokymosi pažangumo problemas. Kuratorės nuolat el. dienyne TAMO stebi mokytojų įrašus ir nedelsdamos informuoja tėvus apie mokinio neatvykimą į pamokas ar apie pažangumą. Klasių kuratorės taip pat teigė, kad dauguma mokinių tėvų noriai bendradarbiauja tiek su jomis, tiek ir su dalykų mokytojais.Tai patvirtina NŠA tyrimo rezultatai: teiginiui*„Mokykloje mokytojų ir tėvų susitikimai, aptariant vaiko pažangą, gerina mokymosi rezultatus“* pritarė 87,2 proc. apklausoje dalyvavusių mokytojų.
* Gimnazijoje su tėvais ar globėjais tariamasi dėl socialinės, psichologinės pagalbos poreikio mokiniams, sudaromos galimybės tėvams geriau pažinti vaiko poreikius ir mokytis juos tenkinti. Pokalbyje VGK nariai minėjo, kad tėvams tinkamu laiku organizuojami visuotiniai tėvų susirinkimai, kurių metu tikslingai integruojamas pedagoginis tėvų švietimas: skaitomos paskaitos aktualiomis ugdymo ir mokinių elgesio, saugumo užtikrinimo temomis, vykdomi trišaliai pokalbiai. VGK nariai teigė, kad dauguma mokinių tėvų atvyksta į VGK organizuojamus posėdžius, kur sprendžiamos jų vaikų mokymosi ar elgesio problemos, dauguma tėvų dalyvauja priimant susitarimus ir bendradarbiauja juos įgyvendinant.

 **Į(si)traukimas yra tinkamas:*** Dauguma mokinių tėvų įsitraukia į Gimnazijos veiklą dalyvaudami renginiuose, aptardami su mokytojais ir klasių kuratoriais mokinių pasiekimus ir pažangumą. Mokinių parlamento nariai teigė, kad dauguma tėvų kalbasi su klasių kuratorėmis, lankosi Gimnazijoje organizuojamuose renginiuose. Daugelis mokinių tėvų atvyksta į trimestro pabaigoje vykstančius trišalius susitikimus (mokinys–mokytojas–mokinio tėvai) aptarti mokymosi pasiekimų.
* Dokumentų (2019 ir 2020 m. veiklos planų, Gimnazijos 2019– 2022 m. strateginio plano, 2019 ir 2020 m. veiklos ataskaitų) analizė rodo, kad vienas svarbiausių Gimnazijos veiklos uždavinių – mokyklos ir mokinių tėvų dialogo inicijavimas ir palaikymas, tėvų domėjimosi vaiko gyvenimu mokykloje, pasiekimais, pažanga, atsakomybės už savo indėlį į mokyklos veiklos tobulinimą skatinimas. Pokalbio su mokyklos direktore ir pavaduotojomis ugdymui metu buvo teigiama, kad Gimnazija ieško įvairių bendradarbiavimo su tėvais būdų: tai įvairūs renginiai, šventės, taip pat Gimnazijos bendruomenės centro renginiai, kurie įtraukia būsimųjų gimnazistų tėvus. Gimnazijos vadovės patvirtino, kad aktyviausi yra naujai priimtų į pirmąsias klases mokinių tėvai.
* Gimnazijos tarybos nariai (mokinių tėvai) teigė, kad Gimnazijoje jie visada laukiami, su jais tariamasi, dauguma mokinių tėvų susitinka ir gali individualiai pasikalbėti su dalykų mokytojais, klasių kuratorėmis, tačiau pažymėjo, kad vyresniųjų klasių mokinių tėvai yra mažiau aktyvūs, nes mano, kad dauguma problemų jau gali išspręsti patys mokiniai.
* Šį teiginį patvirtina NŠA atlikto tyrimo apklausos rezultatai: į teiginį *,,Dauguma tėvų aktyviai dalyvauja vaiko ugdyme, tariasi, siūlo idėjų“* teigiamai atsakė 30,8 proc. apklausoje dalyvavusių mokytojų.

 Remdamiesi pokalbiais su bendruomenės nariais, dokumentų analize vertintojai daro išvadą, kad mokykloje tikslingai dirbama, kad įtraukiojo ugdymo vertybės būtų žinomos ir suprantamos tėvams ar globėjams ir jomis būtų dalijamasi. Gimnazijos bendradarbiavimas su tėvais ar globėjais atliepia bendruomenės narių interesus, lūkesčius ir poreikius. Taikomos tėvų į(si)traukimo į mokyklos veiklą formos daugumoje prisideda prie kiekvieno mokinio ugdymo(si) sėkmės.  |
| 1.6. Mokyklos tinklaveika, 4 lygis | **Mokyklos tinklaveika vertinama labai gerai. Mokyklos tinklaveika kryptingai panaudojama įtraukiojo ugdymo kultūrai kurti ir yra stiprusis veiklos aspektas.** **Atvirumas tinkamas ir yra kryptingas:*** Mokyklos bendruomenės veikla atvira visuomenei ir naujovėms. Iš pokalbių su mokyklos vadovais, mokytojais sužinota, kad mokykla priima visus mokinius, nepriklausomai nuo gebėjimų, tėvų socialinio statuso, negalių ar sutrikimų. NŠA tyrimo duomenimis, 86,7 proc. apklausoje dalyvavusių tėvų pritaria teiginiui „*Mokykla moko suprasti ir priimti vaikus iš šeimų, kurios gyvena kitaip, nei mes (kito socialinio statuso, tikėjimo, rasės ir kt.)*“
* Pokalbio metu Gimnazijos bendruomenės centro nariai teigė, kad kasmet vyksta tradicinis renginys vietos bendruomenei ,,Kepam“, kurio metu nauji mokiniai ir vietos bendruomenė supažindinama su Gimnazijos veikla. Viena iš svarbiausių bendruomenės veiklų – bendruomeniškumo ugdymas, bendravimas su baigusiais Gimnaziją mokiniais, kurie įtraukiami į Gimnazijos veiklą ir Bendruomenės centro organizuojamus renginius.
* Iš pokalbių su Metodinės tarybos nariais, Gimnazijos administracijos atstovais vertintojai sužinojo, kad mokykla kuria ir palaiko prasmingus socialinius ryšius. Socialinių partnerių gausa padeda Gimnazijai kurti mokinių skirtingus poreikius atliepiančias veiklas, organizuoti jiems patrauklų ugdymo(si) procesą (pvz., vasaros stovyklas, karjeros ugdymo dienas, prevencinius užsiėmimus, netradicinio ugdymo pamokas). Pokalbio su bibliotekininke metu paaiškėjo, kad Gimnazijos bibliotekoje ir skaitykloje vyksta susitikimai su žymiais žmonėmis, knygų autoriais. Ypač aktyviai vykdoma edukacinio kino veikla, vyksta „Nepatogaus kino“ peržiūros. Mokiniai dalyvavo Paryžiaus inicijuotame projekte „Sinemateka“ ir kartu su profesionaliu režisieriumi iš „Meno avilio“ (Vilnius) kūrė 10 min. vaidybinį filmą tema „Kinas – 100 m. jaunystės“. Taip pat ketvirtų klasių mokiniai dalyvauja dokumentinių filmų festivalyje ADOX: peržiūri filmus, atlieka užduotis, bendrauja su profesionaliais kino režisieriais. Mokiniai dalyvavo Barselonos inicijuotoje Pasaulinėje filmavimo dienoje, skaitymo skatinimo projekte „Prakalbinti“ tekstai“, susitinka su tekstų autoriais.
* Susitikime su Mokinių tarybos atstovais taip pat buvo patvirtinta, kad daug dėmesio skiriama tolerancijai ugdyti, todėl dauguma mokinių yra supratingi ir geranoriški „kitokių” vaikų atžvilgiu. Skatinamos ir palaikomos mokytojų iniciatyvos.

Gimnazija, bendradarbiaudama su išorės partneriais mokinių ugdymo, patyčių prevencijos ir kitais aktualiais klausimais, sėkmingai įvairina formalųjį ir neformalųjį ugdymą ir užtikriną jų dermę, puoselėja įtraukiojo ugdymo kultūrą. * Išanalizavę Gimnazijos 2019 m. ir 2020 m. veiklos planų įgyvendinimo ataskaitas, mokyklos pateiktą pirminę informaciją, vertintojai išsiaiškino, kad bendradarbiavimas su aukštosiomis mokyklomis (VGTU, KTU, VDU ŽŪA, KMAIK), muziejais, galerijomis, ligoninėmis skatina patirtinį mokymąsi, aktualizuoja kontekstą ir užtikrina Gimnazijos 2019–2021 m. strateginio plano uždavinio „Stiprinti dialogišką ir tyrinėjantį ugdymą(si)“ įgyvendinimą.
* **Prasmingumas veiksmingas:**

Gimnazijos tinklaveika prasminga, sudaranti sąlygas mokiniams pažinti pasaulį, ugdytis bendražmogiškas vertybes.Pokalbio metu socialiniai partneriai teigė, kad palaikomi labai prasmingi ryšiai su Anykščių socialinių paslaugų centru, Anykščių ligoninės slaugos skyriumi, nes Gimnazijos mokiniai periodiškai lanko senolius, jais rūpinasi, bendrauja. * Prasminga Gimnazijos tinklaveika padeda kompleksiškai

siekti užsibrėžtų tikslų. Gimnazijos tarybos nariai teigė, kad mokiniai mokomi būti tolerantiškais, pripažinti ir pažinti įvairių gebėjimų ir galimybių žmones, mokomi gerbti vieni kitus. Pokalbio metu istorijos mokytojas – Gimnazijos muziejaus vadovas – teigė, kad daugelį eksponatų muziejui padovanojo buvę mokiniai ir mokytojai, kurie dažnai atvyksta į Gimnazijos muziejų, kur eksponuojamos nuo mokyklos įkūrimo surinktos klasių, dirbusių mokytojų nuotraukos, demonstruojami originalūs filmuoti kadrai iš Gimnazijos praeities ir dabarties gyvenimo.* Gimnazijos mokiniams sudaroma prasmingų galimybių

mokytis įvairiose erdvėse (bibliotekose, muziejuose, parkuose, lauko klasėje). Tai patvirtina NŠA atlikto tyrimo duomenys: teiginiui *„Mokykloje įprasta vesti pamokas bibliotekoje, gamtoje, muziejuje, įmonėse ir t. t.“* pritarė 87,8 proc. apklausoje dalyvavusių mokytojų.  Iš pokalbių su bendruomenės nariais, administracija, dokumentų analizės vertintojai daro išvadą, kad Gimnazija kryptingai pasirenka socialinius partnerius mokinių bendrosioms ir dalykinėms kompetencijoms ugdyti(s). Bendradarbiavimas su vietos bendruomene, socialiniais partneriais sudaro puikių galimybių kurti įvairias mokymosi aplinkas, užtikrinančias sėkmingą kiekvieno besimokančiojo mokymąsi. Partnerystė su kitomis institucijomis padeda plėtoti formalųjį ir neformalųjį švietimą, mokinių individualius gebėjimus, ugdo mokinių lyderystę, sudaro tinkamas sąlygas jiems įsitraukti į mokymąsi. Vertintojai konstatuoja, kad Gimnazija atvira kintančiam pasauliui, drąsiai priima naujoves, mezga socialinius ryšius, originaliai bendradarbiauja su vietos bendruomene. Mokyklos tinklaveika kryptingai panaudojama įtraukiojo ugdymo kultūrai kurti ir puoselėti. |
| 1.7. Kompetencija, 3 lygis  | **Pozityvus profesionalumas yra tinkamas:*** Gimnazijos mokytojai gerbia mokinius, laikosi pedagoginės etikos, yra tolerantiški ir pripažįsta mokinių įvairovę. Pokalbio su Gimnazijos metodine taryba metu jos nariai teigė, kad nuolat mokosi ir tobulina socialinius įgūdžius, gilina žinias apie specialiųjų poreikių mokinių ugdymą ir vis geriau juos pažįsta, yra tolerantiški mokinių gebėjimų įvairovei – pamokose diferencijuoja užduotis, namų darbus, tačiau pripažįsta, kad mokytojams dar trūksta žinių apie specialiųjų ugdymosi poreikių turinčius mokinius.
* Iš pokalbių su Mokinių parlamento nariais, VGK tapo aišku, kad Gimnazijos mokytojai gerbia mokinius, yra supratingi ir tolerantiški. Didžioji dauguma mokytojų yra sukaupę didelę darbo su mokiniais patirtį, gerai išmano savo ugdymo sritį. 71,8 proc. NŠA apklausoje dalyvavusių tėvų pritaria teiginiui „*Mokytojai moka aiškiai ir suprantamai mokyti vaikus*“.
* Administracija teigia, kad Gimnazijos mokytojai turi kvalifikacijos tobulinimo planą, periodiškai atlieka savianalizę, seka pedagogines naujoves, dauguma siekia įgyti naujų žinių ir taikyti jas praktikoje.
* Kalbinti pavieniai mokytojai teigė, kad dauguma jų siekia dirbti šiuolaikiškai, sudominti mokinius, tačiau pripažįsta, kad reikia tobulinti įtraukiojo ugdymo kompetencijas. Šiuos teiginius patvirtina faktas, kad vertinimo metu iš stebėtų 40 pamokų 16-oje (40 proc.) buvo taikoma šiuolaikinė mokymo paradigma ar bandoma dirbti šiuolaikiškai.

 Iš pokalbių su bendruomenės nariais, dokumentų analizės, ugdomosios veiklos stebėjimo metu surinktų duomenų vertintojai daro išvadą, kad Gimnazijos mokytojai nusiteikę tobulėti, turi idėjų, pakankamai kryptingai atnaujina ir plėtoja žinias ir įgūdžius įtraukiojo ugdymo tematika.  |
| 1.8. Nuolatinis profesinis tobulėjimas, 3 lygis  | **Reiklumas sau tinkamas:*** Iš pokalbių su mokytojais, administracija, Metodinės tarybos,

VGK nariais sužinota, kad Gimnazijos bendruomenė profesinį tobulėjimą planuoja atsižvelgdama į kasmet mokykloje vykdomą veiklos įsivertinimą, kurio metu atliekama stipriųjų ir tobulintinų veiklos sričių analizė (SSGG). * Dauguma Gimnazijos mokytojų turi viziją, kaip dirbti geriau, nuosekliai plėtoja profesines kompetencijas.Metodinės tarybos nariai pokalbio metu teigė, kad mokytojų kvalifikacijos tobulinimo prioritetai ir kryptys nustatomi atsižvelgiant į Gimnazijos strateginį ir metinį veiklos planus. VGK nariai teigė, kad mokytojai profesinę kompetenciją įtraukiojo ugdymo tematika tikslingai plėtoja jau ne vienerius metus bendradarbiaudami su Anykščių ŠPT tarnybos specialistais.
* Mokytojų metų veiklos rezultatai sistemingai aptariami, numatant
* asmeninio tobulėjimo kryptis ir galimybes. Gimnazijos administracija teigė, kad profesinis mokytojų veiklos įsivertinimas skatinamas, pildomos savianalizės anketos, dauguma mokytojų dalinasi su kolegomis patirtimi vesdami atviras pamokas ,,Kolega kolegai“, daugelis mokytojų dalyvauja edukacinėse išvykose.

**Atkaklumas ir nuoseklumas paveikus:*** Gimnazijos administracija sudaro sąlygas mokytojams siekti asmeninio meistriškumo – dalyvauti seminaruose, mokymuose, išvykose. Pokalbyje su klasių kuratorėmis buvo teigiama, kad dauguma Gimnazijos mokytojų planuoja asmeninį profesinį tobulėjimą, dalyvauja įvairiuose mokymuose, taip pat mokosi iš kolegų, reflektuoja, įgytas naujas žinias perteikia vieni kitiems susirinkimų ir individualių pokalbių metu.
* Iš pokalbio su VGK nariais vertintojai nustatė, kad mokytojų
* tobulinamasis yra nuolatinis procesas. Kasmet organizuojamas kolegialus mokymasis, kai mokytojai stebi ir aptaria kolegų vestas pamokas, dalijasi patirtimi. Metodinės tarybos nariai teigė, kad daugumai mokytojų yra svarbus profesinis tobulėjimas, dalykų žiniomis jie dalinasi metodinėse grupėse, iš kolegų įgytas naujas žinias dauguma taiko praktiškai vesdami pamokas.
* Gimnazijos administracija teigė, kad dauguma mokytojų aktyviai siekia tobulinti profesijos ir pedagogines žinias. Gimnazija įgyvendina stiprios raiškos mokyklos Kokybės krepšelio projektą: įrengta STEAM laboratorija, suburta STEAM Gimnazijos komanda, vyksta STEAM ugdymo veiklos – seminarai, mokymai, konferencijos, kurių metu mokytojai dalinasi praktinėmis žiniomis su kolegomis. Šiuos teiginius patvirtina NŠA atlikto tyrimo apklausos rezultatai: į teiginį: *,,Mokyklos vadovai palaiko pedagogų profesinę refleksiją ir tobulėjimą“* teigiamai atsakė 97,6 proc. tyrime dalyvavusių mokytojų.
* Atsižvelgdami į pokalbius su bendruomenės nariais, dokumentų analizę, išorės vertinimo metu surinktus duomenis, vertintojai daro išvadą, kad Gimnazijos mokytojai nusiteikę tobulėti, geba įvertinti naują ugdymo(si) situaciją. Kolegų pamokų stebėjimą galima panaudoti pamokos kokybės analizei, kuri turėtų platesnį poveikį mokinių įtraukčiai ir asmeniniams pasiekimams.
 |
| ***Stiprieji vertinamos srities veiklos aspektai***  | * Optimalus išteklių paskirstymas kryptingai orientuotas į mokinių įvairovę.
* Lyderystė telkia gimnazijos bendruomenę įgyvendinti pokyčius siekiant kiekvieno mokinio sėkmės.
* Mokyklos savivalda sudaro galimybių visiems bendruomenės nariams būti Gimnazijos bendruomenės dalimi, atlikti reikšmingą vaidmenį mokyklos gyvenime.
* Mokyklos tinklaveika kryptingai panaudojama įtraukiojo ugdymo kultūrai kurti.
 |
| ***Tobulintini vertinamos srities veiklos aspektai***  | Metodinės tarybos ir metodinių grupių veiklos kryptingumas kasdieninėje profesinėje praktikoje nuosekliai diegti profesinio tobulėjimo renginiuose įgytas žinias ir įgūdžius, susijusias su įtraukiuoju ugdymu.  |
| ***Vertinamos srities rekomendacijos*** | Nors sritis ir visi jos rodikliai vertinami *labai gerai* arba *gerai*, vertintojų komanda išskyrė keletą aspektų, kuriuos rekomenduoja toliau stiprinti ir plėtoti:1. Siekti aiškaus mokyklos tikslų ir uždavinių įgyvendinimo kryptingumo visais lygmenimis, užtikrinant numatytų pokyčių, susijusių su ugdymo kokybės gerinimu, įgyvendinimą pamokoje. Nuosekliai taikyti profesinio tobulinimo renginių metu įgytas žinias ir įgūdžius pamokoje, metodinėse grupėse analizuoti, kokį poveikį mokytojų profesinis tobulėjimas daro mokinių pažangai ir pasiekimams.
2. Plačiau ir veiksmingiau panaudoti turimus materialinius ir skaitmeninius išteklius, nuotolinio mokymo(si) metu įvaldytus technologinius sprendimus, aplinkas ir įrankius, siekiant dar geriau atliepti kiekvieno mokinio galimybes ir mokymosi poreikius.
 |

1. **Vertinimo sritis: UGDYMAS(IS) IR MOKINIŲ PATIRTYS**

**Vertinimo lygis: 3**

|  |  |
| --- | --- |
| **Rodiklis, vertinimo lygis**  | Vertinimo pagrindimas,*apibendrinimas* |
| 2.1. Ugdymo(si) planavimas, 3 lygis  | **Ugdymo(si) planavimas vertinamas gerai.****Vadovavimas kiekvieno mokinio ugdymuisi stebėtose pamokose paveikus** (žr. priedo 1 lentelę). Gerai ir labai gerai ši pamokos sritis vertinta 60 proc. pamokų (moda – 3).**Ugdymosi tikslų formulavimas pamokoje tinkamas**:* 62,5 proc. stebėtų pamokų mokiniai buvo mokomi išsikelti asmeninius tikslus, taip pat buvo aiškūs mokytojo iškelti tikslai ir darbo atlikimo kriterijai, ugdymo tikslas siejamas su daugumos mokinių gebėjimais, asmenine patirtimi, interesais, įtraukiu aktualiu kontekstu. Stebėtose pamokose vertintojai fiksavo, kad SUP turintiems mokiniams mokytojai dažniausiai rengia individualias užduotis ir teikia pagalbą, grįžtamąjį ryšį asmeniškai. Išskirtinis, keliantis optimalius iššūkius, motyvuojantis pamokos uždavinys fiksuotas lietuvių k. 2 a kl., tikybos 3 B kl., matematikos 4 A2 kl., filmų kūrimo 4 B kl. pamokose. Tačiau 37,5 proc. pamokų stebėtų pamokų uždavinys nepamatuojamas, mažai orientuotas į rezultatą, nenumatoma sėkmės kriterijų (gebės, pakartos, supras, įtvirtins, išmoks ir t. t.), daugiausia nurodomos tik veiklos, neaptariant laukiamų rezultatų.
* NŠA atlikto tyrimo duomenimis, 73,4 proc. tėvų tiki, kad „*Mokytojai padeda jų vaikams siekti geriausio rezultato“*. Iš 234 apklausoje dalyvavusių mokinių 75,6 proc. teigia, kad „*Kartu su mokytojais aptaria, ką turi išmokti artimiausiu metu*“. 94,3 proc. 1–4 gimnazijos klasių mokinių tėvų apklausoje atsakė, kad *„vaikas žino, kokius tikslus turi pasiekti“****.***

**Mokinių įvairovės pažinimas, galimų kliūčių numatymas, aplinkos be kliūčių modeliavimas paveikus**:* Gimnazijos 2021–2022 ir 2022–2023 m. m. ugdymo planuose numatyta, kad mokymosi pagalbos teikimo dažnumas ir intensyvumas priklauso nuo jos poreikio mokiniui (kai kontrolinis darbas įvertinamas nepatenkinamai, kai mokinys dėl ligos ar kitų priežasčių praleido dalį pamokų), t. y. nuo dalyko mokytojo siūlymo. Iš pokalbių su klasių kuratoriais, VGK, paaiškėjo, kad mokytojai, pastebėję mokinio nesėkmes, prašo atlikti pedagoginį vertinimą Anykščių švietimo pagalbos tarnyboje (toliau – ŠPT), kad būtų nustatytos priežastys, lemiančios nesėkmes moksle. Mokytojai, klasių kuratoriai tikslingai bendradarbiauja su ŠPT analizuodami tarnybos skirtas ugdymo pagalbos formas ir priemones. Planingas SUP mokinių individualios pažangos aptarimas vyksta mokslo metų pradžioje tvirtinant pritaikytas ir individualizuotas ugdymo programas ir trimestrų pabaigoje vertinant mokinių padarytą pažangą.
* NŠA tyrimo duomenimis, 75 proc. mokytojų, atsakydami į klausimą apie mokymosi kliūčių šalinimą labiau pritaria teiginiui, kad „*pagalbos vaikui politika labiau orientuota į prevenciją, nei „gaisrų gesinimą“****.***
* Daugumos stebėtų pamokų mokytojai gerai pažįsta savo mokinius. Stebėtos veiklos įtraukiančios mokinius, turinys siejamas su aktualiu mokiniui kontekstu, asmenine patirtimi, interesais, su kitais mokomaisiais dalykais. Vertintojai mokinių pažinimą, kaip stiprųjį pamokos aspektą, išskyrė 7 pamokose, t. y. 17,5 proc. visų stebėtų pamokų. Išskirtinis kiekvieno mokinio matymas, motyvavimas ir įtraukimas stebėtas anglų k. 2 a kl., fizikos 1 b kl., geografijos 2 d kl., matematikos 3 A2 kl., technologijų 1 a kl., vokiečių k. 1 ad kl., dailės 2 a kl. pamokose. Šiose pamokose akivaizdus mokinių įvairovės pažinimas, būdų ir priemonių parinkimas atitiko beveik visų mokinių poreikius, numatytos galimos kliūtys ir modeliuojamos aplinkos be kliūčių.

**Pastoliavimas mokiniui ugdymo procese, kaip ugdymo planavimo būdas, kurio metu numatomi edukaciniai sprendimai, yra tinkamas:** * Gimnazijos dokumentuose (2021–2022 m. veiklos plane, 2019–2022 m. strateginiame plane), pirminėje informacijoje nurodoma, kad Gimnazijoje ypatingas dėmesys skiriamas pamokai, įvairiems ugdymo(si) būdams, metodams, formoms, kurie leistų kiekvienam mokiniui patirti sėkmę (pvz., Gimnazija sudarė sąlygas išskirtinių gabumų mokinei mokytis namuose; mokinei, grįžusiai iš užsienio, paskirta papildoma lietuvių k. konsultacija; mokiniui, gabiam IT, sudaryta galimybė mokytis papildomai savarankiškai). Vertinimo savaitę stebėta pamoka mokiniui, esančiame izoliacijoje, naudojant hibridinę įrangą.
* 14-oje stebėtų pamokų (35 proc.) pastoliavimas išskirtas kaip stiprusis pamokos aspektas. Daugumoje stebėtų pamokų (60,0 proc.) mokytojai laiku teikia pagalbą mokiniams pamokoje, pritaiko ir diferencijuoja ugdymo turinį skirtingų gebėjimų mokiniams, individualizuoja tikslingai konsultuodami, sudaro sąlygas klausti ir prašyti pagalbos, skiria pakankamai laiko užduotims atlikti, kai nespėjama. Stebėta gabesnių mokinių pagalba turintiems SUP. Tinkama pagalba, diferencijavimas ir individualizavimas kiekvienam pagal poreikius padeda išvengti mokymosi kliūčių. Papildomas tikslingas užduočių aiškinimas mokiniui, turinčiam SUP, stebėtas vokiečių k. 1 ad kl., anglų k. 2 a kl. (abiejose grupėse), lietuvių k. 2a kl., matematikos 4 A2 kl. pamokose. Kaip tobulintinas pamokos aspektas *pastoliavimas* vertinimo metu išskirtas 20 proc. pamokų.
* Mokinių apklausos duomenys rodo, kad 74,4 proc. apklaustųjų „*susidūrę su sunkumais atlikdami užduotį prašo mokytojų pagalbos“*, o absoliuti dauguma (94,8 proc.) gimnazijos mokytojų taip pat teigia, kad „*mokiniai geba pasakyti, kas sunku, patys paprašo pagalbos“.*
* Gimnazijoje po pamokų kiekvieną savaitę vyksta 33 dalykinės konsultacijos, kuriose mokiniai turi galimybių gauti jų poreikius atitinkančią pagalbą.

**Planavimo lankstumas ir nuoseklumas vertinamas gerai:*** Gimnazijos veikla organizuojama, remiantis 2021 m. veiklos planu, parengtu vadovaujantis mokyklos veiklos įsivertinimo rezultatais, 2020 m. veiklos plano analize, mokyklos bendruomenės narių siūlymais. Išanalizavus Gimnazijos strateginio, veiklos, ugdymo plano, savivaldos grupių protokolus, įžvelgiamas tikslų vientisumas. Gimnazija išskyrė du prioritetus, numatė uždavinius ir priemones jiems įgyvendinti. Vienas iš prioritetų – kurti saugią ir inovatyvią ugdymosi aplinką, užtikrinančią ugdymosi sėkmę, optimalią akademinę pažangą ir asmenybės ūgtį, antrasis – saugios, sveikos, partneryste grįstos ugdymo(si) aplinkos, leidžiančios ugdyti vertybines nuostatas saviraiškiam bendruomenės gyvenimui, vadovaujantis asmenybės ūgties, kryptingos brandos raidos ir pasidalytosios lyderystės principais, kūrimas. Gimnazijos vadovai teigia, kad mokytojams užtikrinama galimybė tobulinti kvalifikaciją siekiant kokybiškai įgyvendinti mokyklos tikslus.
* Mokytojai suplanuoja suasmenintą turinį SUP mokiniams. Kalbinti mokytojai teigia žinantys, su kokiomis kliūtimis gali susidurti mokiniai, todėl rengia pritaikytas ir individualizuotas programas. Jose yra nurodomas mokiniui nustatytas sutrikimas, parenkamos priemonės, padedančiomis pasiekti pamokos tikslų, rengiamas programos turinys. Mokslo metų eigoje mokytojas reflektuoja, žymisi, kaip mokiniui pavyko įgyvendinti iškeltus tikslus, trišaliuose susitikimuose tai aptaria su mokiniu ir jo tėvais (globėjais).
* Gimnazijos ugdymo plano galimybės išnaudojamos tinkamai. Formuojamos laikinos mobilios grupės. Mokinių grupės jungiamos kalbų, dorinio ugdymo pamokoms. Tiek turiniui gilinti, tiek mokymosi spragoms šalinti lanksčiai išnaudojamos pamokos, skirtos mokymosi pagalbai teikti ir mokymosi poreikiams tenkinti. Į mokomuosius dalykus integruojama eilė prevencinių programų: Žmogaus saugos, Sveikatos ir lytiškumo ugdymo, Ugdymo karjerai, Smurto prevencijos. Iš pokalbių su mokiniais, klasių kuratoriais nustatyta, jog skirtingų gebėjimų mokinių poreikiai tinkamai tenkinami per neformaliojo švietimo pasiūlą, projektinę veiklą, savanorystę. Pavaduotojos ugdymui teigimu, Gimnazijos neformaliojo švietimo veikloje dalyvauja apie 50 proc. mokinių.

**Švietimo pagalbos specialistų ir mokytojų padėjėjų vaidmenys, planuojant ir įgyvendinant ugdymo procesą, paveikūs:*** Gimnazija stengiasi maksimaliai užtikrinti reikalingų specialistų pagalbą. Kadangi Gimnazija neturi psichologo ir specialiojo pedagogo, pasitelkiami išoriniai ištekliai. Yra sudaryta sutartis su Anykščių ŠPT. Tarnybos komanda Gimnazijoje lankosi sutartu laiku (antrą mėnesio pirmadienį) ir pagal poreikį. ŠPT specialioji pedagogė teigia, kad Gimnazijos mokytojai turi gerą su SUP mokiniais įdirbį, yra konsultuojami, kai sudaromi individualūs ugdymo planai, pritaikomos programos. Užtikrinama, kad pritaikytos programos būtų orientuotos į bendrą visiems turinį, tinkamai jį pritaikant mokiniui, vengiant priemonių išskirtinumo demonstravimo.
* Socialinė pedagogė teikia kryptingą pagalbą. Mokiniai konsultuojami pagal poreikį: jeigu reikia, konsultacijos dažnesnės, atsižvelgiama į situaciją. Specialistė įvairioms institucijoms rengia raštus apie mokinius, bendradarbiauja su mokinių tėvais, mokytojais, klasių kuratoriais, ŠPT specialistais, administracija.Psichologo vaidmenį iš dalies atlieka socialinė pedagogė ir klasių kuratoriai. Gimnazijoje aktyviai formuojamas teigiamas požiūris į mokinių įvairovę. NŠA tyrimo duomenimis, 86,7 proc. apklausoje dalyvavusių tėvų pritaria teiginiui „*Mokykla moko suprasti ir priimti vaikus iš šeimų, kurios gyvena kitaip, nei mes (kito socialinio statuso, tikėjimo, rasės ir kt.)*“.
* Tai, kad švietimo pagalbos specialistų veikla tinkama, patvirtina NŠA tyrime dalyvavę tėvai, kurių 88,8 proc. pritaria teiginiui *„Mokykloje visada suteikiama reikalingų specialistų pagalba (specialiųjų pedagogų, logopedų, socialinių pedagogų ir kt.) mokiniams, kuriems jos reikia“,* 87,3 proc. tėvų sutinka su teiginiu *„Mokykla siekia padėti kiekvienam mokymosi ar elgesio sunkumų turinčiam vaikui“.*

**Pagalba mokiniui ir šeimai išskirtinė. Pagalba mokiniui ir šeimai yra kryptingai orientuota į kiekvieno mokinio asmenybės brandą ir yra stiprusis Gimnazijos veiklos aspektas:*** Iš pokalbių su Gimnazijos taryba, VGK, socialiniais partneriais, Gimnazijos bendruomenės centro atstovais, paaiškėjo, kad Gimnazija – darni, neabejinga, altruistiška, daug dirbanti dėl mokinio sėkmės. Gimnazijoje aiškiai susitarta dėl paramos ar pagalbos teikimo mokiniams ir šeimoms tvarkos.
* Mokiniais kolegialiai rūpinasi visa Gimnazijos bendruomenė: administracija, mokytojai, švietimo pagalbos specialistai. Skirtingiems probleminiams klausimams analizuoti ir spręsti sudarytos įvairios darbo grupės. Nuosekliai ir planingai savo veiklą vykdo Vaiko gerovės komisija (VGK), sprendžianti prevencinio darbo, švietimo pagalbos, saugios ir palankios mokiniui ugdymui aplinkos kūrimo, švietimo programų pritaikymo SUP turintiems mokiniams klausimus. Gimnazija vertina lygiavertį bendradarbiavimą, todėl VGK posėdžiuose, svarstant vaiko problemas, visada dalyvauja mokinys ir dažnai jo tėvai. Taip veikdama mokykla įgyvendina partnerystės idėjas ir plėtoja pagalbą šeimai. Posėdžiuose sprendžiami sudėtingesni probleminiai atvejai.
* Gimnazijos administracija, VGK nuosekliai kuria pagalbos mokiniui ir šeimai sistemą, skirtą mokymosi kliūčių šalinimui, mokinių savivertės ir pasitikėjimo savimi skatinimui. Pokalbiai su VGK, administracija patvirtino Gimnazijos vertybę „Dėmesys kiekvienam“ (kai buvo atpažintas smurto atvejis šeimoje prieš vaiką, kreiptasi į Vaiko teisių apsaugos tarnybą; 2020 m. karantino laikotarpiu Gimnazijos bendrabutyje gyveno du mokiniai iš nepalankios socialinės aplinkos; vienam mokiniui iš Gimnazijos lėšų nupirktas interneto ryšys; nemokamą maitinimą gaunantiems mokiniams buvo išvežiojamas maistas į namus, nupirkti šventiniai produktų rinkiniai socialiai remtiniems mokiniams ir pan.). Kasmet Gimnazijoje organizuojami labdaros spektakliai, kurių metu surinktos lėšos skiriamos nepriteklius išgyvenantiems mokiniams paremti.
* NŠA atlikto tyrimo duomenys rodo, kad teiginiui *„Mokyklai svarbus kiekvienas vaikas, ir kiekvienam suteikiama reikalinga pagalba“* pritarė 100 proc. tyrime dalyvavusių mokytojų. Pagalbos teikimą kiekvienam vaikui, kaip išskirtinį Gimnazijos bruožą, pokalbio metu akcentavo Gimnazijos tarybos nariai.

Remdamasi surinkta informacija, vertintojų komanda daro išvadą, kadpagalba mokiniui ir šeimai yra kryptingai orientuota į kiekvieno mokinio asmenybės brandą.Rūpinimasis mokiniais, pagalba šeimai teikiama vadovaujantis įtraukties principais.  Remdamiesi stebėtomis pamokomis, dokumentų analize, pokalbiais su bendruomenės nariais, veiklos procesų stebėjimu vertintojai daro išvadą, kad dauguma Gimnazijos mokytojų planuodami ugdymą(si) sėkmingai realizuoja pastoliavimo mokantis galimybes, stengiasi sudaryti sąlygas kiekvienam mokiniui patirti mokymosi sėkmę, ieško būdų motyvuoti veiklai skirtingų gebėjimų, galimybių mokinius. |
| 2.2. Įgalinantis vadovavimas mokymuisi ir mokinių mokymosi patirtys, 3 lygis | **Įgalinantis vadovavimas mokymuisi ir mokinių mokymosi patirtys vertinama gerai.**Paveikių sąlygų sudarymas visiems ir kiekvienam mokiniui strategiškai taikyti ir įvairiais būdais pademonstruoti žinojimą**Visų mokinių motyvuojantis įtraukimas į mokymosi procesą tinkamas.** Tokia išvada grindžiama apibendrintais 40 stebėtų pamokų vertinimo duomenimis, kurie pateikti priedų 1 ir 2 lentelėje, NŠA tyrimo duomenimis:* NŠA tyrimo duomenimis, net 92,1 proc. mokytojų pritaria teiginiui *„Planuodamas pamoką numatau, kaip įtraukti kiekvieną mokinį“****.***
* Įgalinantis vadovavimas mokymuisi ir mokinių mokymosi patirtys, kaip stiprusis pamokos aspektas, išskirtas 42,5 proc. stebėtų pamokų, kaip tobulintinas – 27,5 proc. pamokų. Vadovavimo mokymuisi vidurkis – 2,68, mokinių mokymosi patirčių vidurkis – 2,65. Analizuojant įgalinančio vadovavimo mokymuisi ir mokinių mokymosi patirtis pagal mokomųjų dalykų blokus fiksuota, kad aukščiausiai įvertintos meninio ir technologinio ugdymo, informacinių technologijų ir dorinio ugdymo, žemiausiai – socialinio ugdymo pamokos. Geriausiai vadovavimas mokymuisi ir mokymosi patirtys įvertintos ketvirtų klasių pamokose (vidurkis 3 iš 4).
* Stebėtose pamokose mokytojai ieškojo motyvuojančių kiekvieno mokinio į(si)traukimą į ugdymo procesą būdų (pvz., technologijos 1 a kl., NŠ „Praktinė biologija“ 1–2 kl., fizikos 2 d kl.), sudarė sąlygas pasirinkti mokymosi ar užduoties atlikimo būdą (lietuvių k. 1 d kl., anglų k. 2 a kl.), kūrė galimybes bendradarbiauti (vokiečių k. 1 ad kl., IT 1 c kl., lietuvių k. 2 b kl.). Šie įtraukties aspektai skatino mokinių smalsumą ir entuziazmą, sėkmingai įtraukė beveik visus mokinius į mokymosi procesą.

**Sąlygų supratimui ir giliam mokymuisi sudarymas paveikus:*** Būdami savo srities profesionalai, mokytojai pamokose perteikė teorines žinias suprantamai, aiškindami temą. 65 proc. stebėtų pamokų mokytojai mokomąją medžiagą demonstravo pateiktyse, mokomuosiuose vaizdo filmuose, rodė mokomuosius modelius, schemas ir kt., taip sudarydami sąlygas mokiniams iš esmės suprasti naują mokymosi medžiagą, pateikiamą skirtingais būdais. Daugumoje stebėtų pamokų (62,5 proc.) mokomoji medžiaga buvo aktualizuojama, siejama su mokinių turimomis žiniomis bei patirtimis.
* NŠA tyrimo duomenimis, su teiginiu „*Ruošdamasis pamokai numatau galimybes mokytis skirtingais būdais (žodiniu, vaizdiniu, kinesteziniu ar kt. būdu)*“ sutiko 94,8 proc. mokytojų.
* Išskirtinės sąlygos supratimui ir giliam mokymuisi stebėtos tikybos 3B kl., filmų kūrimo 4B kl., dailės 2 a kl., technologijų 1 a kl., matematikos 4 A2 kl., lietuvių k. 1 d kl., vokiečių k. 1 ad kl., anglų k. 2 a kl. pamokose, NŠ būrelyje „Praktinė biologija“ 1–2 kl. pamokose.

**Sąlygų sudarymas strategiškai taikyti ir įvairiais būdais pademonstruoti žinojimą yra patenkinamas**. **Paveikių sąlygų sudarymas visiems ir kiekvienam mokiniui strategiškai taikyti ir įvairiais būdais pademonstruoti žinojimą yra tobulintinas gimnazijos veiklos aspektas:*** Išorinio vertinimo savaitę daugumoje (60,0 proc.) stebėtų veiklų vyravo tradicine (poveikio) mokymo paradigma grįstas mokymas, kai mokiniai veikė tiesiogiai vadovaujami mokytojo ir vykdė jų nurodymus. Šiose veiklose dažniausiai taikyti tradiciniai, mažiau įtraukūs, į mokymą orientuoti ugdymo metodai: dažniausiai verbaliniai, kiek rečiau – vaizdiniai, informaciniai teikiamieji bei informaciniai atgaminamieji metodai (pasakojimas, paskaita, pokalbis, aiškinimas, atpasakojimas, tikrinamasis pokalbis, vaizdinės medžiagos demonstravimas) ir informacijos šaltinių naudojimo (klausymas, skaitymas). 27,5 proc. stebėtų veiklų mokytojai bandė dirbti šiuolaikiškai, t. y. stengėsi įtraukti visus mokinius į aktyvų mokymąsi, o 6-iose (15 proc.) stebėtose veiklose mokytojai organizavo šiuolaikišką, mokymosi paradigma grįstą mokymą (technologijos 1 a kl., matematika 4A2 kl., fizika 2 d kl., anglų k. 2 a kl., lietuvių k. 1 d. kl., tikyba 3 B) planavo ir parinko prasmingas ugdymo(si) veiklas.
* 50 proc. stebėtų pamokų nepakankamai atsižvelgta į skirtingus mokinių poreikius. Dalyje pamokų gabesniems buvo skiriamos tos pačios užduotys, naudotos vienodos priemonės, nors buvo matyti, kad mokinių lygis skirtingas ir diferencijavimo poreikis neabejotinai yra.
* Sudarydami sąlygas mokiniams rinktis alternatyvius būdus žinojimui atskleisti daugumoje stebėtų pamokų mokytojai neišnaudojo galimybių motyvuoti veiklai skirtingų gebėjimų bei galimybių mokinius, nesudarė prielaidų kiekvienam patirti mokymosi sėkmę, nes dažniausiai visi mokiniai mokėsi tais pačiais metodais, naudojosi vienodomis priemonėmis, visiems skirtos vienodos užduotys. Tokius vertintojų pastebėjimus patvirtina ir NŠA apklausos duomenys: tik 7,6 proc. tyrime dalyvavusių mokinių teigia, kad *„Mokytojai man dažnai leidžia pasirinkti, kokias užduotis atlikti*“, 35,8 proc. tyrime dalyvavusių mokinių pritaria teiginiui „*Mokytojai mus dažnai skirsto dirbti porose, grupėse“.* Tuo tarpu net 84,2 proc. mokytojų teigia, *„ruošdamiesi pamokoms parengia skirtingo lygio užduotis“.*

 *Atsižvelgus į tai daroma išvada, kad paveikių* *sąlygų sudarymas visiems ir kiekvienam strategiškai taikyti ir įvairiais būdais pademonstruoti žinojimą patenkinamas ir yra tobulintinas mokyklos veiklos aspektas*.Tikslingas mokinių patirties panaudojimas, argumentais pagrįstas savo mokymosi ir pažangos reflektavimas, savarankiškos pastangos ieškant informacijos įvairiuose šaltiniuose, tinkamas bendradarbiavimo metodų taikymas drauge analizuojant ir sprendžiant problemas, tikėtina, padėtų mokiniams prasmingai mokytis, ugdytų mokėjimo mokytis kompetenciją, skatintų siekti geresnių rezultatų. Siekiant paties aukščiausio pastarojo veiklos aspekto lygmens, mokytojams vertėtų pamokose vadovautis šiuolaikinės, sąmoningu ir aktyviu mokinių mokymusi grindžiamos pedagoginės paradigmos nuostatomis: kryptingai skatinti mokinių bendradarbiavimą, intensyvinti mokinių tarpusavio pagalbą, tikslingai ugdyti bendrąsias kompetencijas ir pan. **Gimnazijos bendruomenė kryptingai kuria įtraukią kultūrą**:* Stebėtose pamokose buvo fiksuoti pozityviu bendravimu, pagarba, pasitikėjimu pagrįsti mokinių tarpusavio, mokinių ir mokytojų tarpusavio santykiai. 75 proc. pamokų šis aspektas vertintojų įvardytas kaip stiprusis pamokos bruožas.
* Gimnazijos vadovai ir mokiniai teigia, kad patyčių atvejai reti. Tai patvirtina NŠA tyrime dalyvavę mokiniai, iš kurių 5,3 proc. sutinka su teiginiu *„Būna, kad vaikai iš manęs tyčiojasi“.*
* Gimnazija įtraukia mokinius į dalyvavimą projektuose, pilietines iniciatyvas, savanorystės akcijas, sudaro sąlygas visiems mokiniams ugdytis kultūrines vertybes, prisideda prie smurto, prievartos, patyčių mažinimo. Vertinimo metu vertintojai stebėjo įtraukiančios kultūros požymius Gimnazijos bibliotekininkės inicijuotame renginyje – mokinio tapyto paveikslo pristatyme „1 kūrinio galerijoje“.
* Mokinių mokymosi tvarka ir elgesio taisyklės (ką mokinys privalo ir kas draudžiama) apibrėžtos Gimnazijos mokinių elgesio taisyklėse. Mokinių atstovai patvirtino, kad taisyklės jiems žinomos.
* Stebėtos pamokos, mokinių elgesys pertraukų metu leidžia spręsti apie aukštą kultūrą ir pagarbius santykius tarp mokinių ir mokytojų. NŠA tyrimo duomenimis, tik 3,3 proc. mokinių nepritaria teiginiui, kad „*Mokyklos mokytojai ir kiti darbuotojai yra labai draugiški“.*

Vertintojai pastebi, kad Gimnazija vadovaujasi įtraukiojo ugdymo principais, tikima, kad kiekvienas mokinys gali mokytis ir išmokti, siekiama pašalinti galimas kliūtis ir užtikrinti ugdymo prieinamumą kiekvienam. Atsižvelgę į stebėtų pamokų kokybę ir dokumentų analizę, pokalbius su bendruomenės nariais, stebėtus Gimnazijos veiklos procesus vertintojai daro išvadą, kad, pripažindama ir gerbdama mokinių įvairovę, mokykla kuria ir palaiko įtraukiojo ugdymo kultūrą. |
| 2.3. Vertinimas ugdant ir rezultatai, 3 lygis | **Vertinimas ugdant ir rezultatai vertinami gerai.** Vertinimo ugdant apibendrintas vertinimas stebėtose pamokose pateiktas priedų 4 lentelėje.**Pasiekimų vertinimas, esant mokinių įvairovei, darantis teigiamą poveikį mokinių asmeninės pažangos augimui vidutiniškas ir yra tobulintinas Gimnazijos veiklos aspektas:*** Gimnazijoje vadovaujamasi direktoriaus įsakymu patvirtintu „Mokinių mokymosi pasiekimų vertinimo aprašu“ bei „Specialiųjų ugdymosi poreikių mokinių pasiekimų vertinimo sistemos aprašu“. Pokalbiuose mokytojai teigė, kad Gimnazijoje kiekviena metodinė grupė parengia savo dalykų pasiekimų vertinimo tvarką ir apie tai informuoja mokinius.
* NŠA tyrime 80 proc. mokinių sutinka su teiginiu „*Mokytojai visada pasako, kaip bus vertinamos užduotys“*, tačiauapibendrintuoseišorinio vertinimo duomenyse pasiekimų vertinimas mokinių įvairovėje, kaip stiprusis pamokos aspektas, nefiksuotas *nė vienoje* pamokoje, kaip tobulintinas – 67,5 proc. pamokų. Vertinimo ugdant vidurkis – 2,38 (moda – 2), ugdymo(si) rezultatų – 2,58 (moda – 2).
* Vertinimo metu pamokose vyravo formuojamasis vertinimas (mokytojai stebėjo mokinių veiklą, klausinėjo juos žodžiu, gautą vertinimo informaciją fiksavo visai klasei bendromis arba individualiomis pastabomis), tačiau dažniausiai tai vyko nesistemingai, neteikė informacijos apie mokinių daromą pažangą, nesudarė sąlygų veiksmingai reflektuoti, trūko vertinimo kriterijų aiškumo, mokytojai retai naudojo motyvuojantį kaupiamąjį vertinimą. Originalus vertinimas, įsivertinimas, aiškūs ir pamatuojami pamokos vertinimo kriterijai, jų aptarimas fiksuotas *pavienėse* pamokose: tikybos 3 B kl., lietuvių k. 1 d kl., fizikos 2 d kl., technologijų 1 a kl., matematikos 4 A2 kl., 3 A2 kl., anglų k. 1 a kl. Vadinasi, daugeliu atvejų neišnaudotos vertinimo, kaip motyvaciją skatinančio veiksnio, galimybės: stigo išsamios vertinimo informacijos apie individualią mokinio pažangą, dialogas vertinant vyko epizodiškai, ne visada įsivertinimo procedūroms pakakdavo laiko ir praktinės patirties. Veiksmingas vertinimo strategijų taikymas priklauso ir nuo mokytojo pasirinktos mokymo(si) paradigmos. Pamokose, kuriose vyravo mokymosi paradigma, vertinimo ugdant kokybė buvo aukštesnė (vertinimo vidurkis 3,6 iš 4). Prasčiausiai įvertintos mokymo (tradicinės) paradigmos pamokos (įvertinimo vidurkis – 2,08).

*Atsižvelgiant į tai, daroma išvada, kad pasiekimų vertinimas, esant mokinių įvairovei, darantis teigiamą poveikį mokinių asmeninės pažangos augimui yra tobulintinas Gimnazijos veiklos aspektas*. Tikėtina, kad tikslingas mokinių įsitraukimas į mokymosi pasiekimų įsivertinimą, pasiektų rezultatų apmąstymą darytų teigiamą poveikį mokinių asmeninės pažangos augimui, skatintų prisiimti daugiau atsakomybės už savo mokymąsi.**Pažangą skatinantis grįžtamasis ryšys yra geras:*** Gimnazija sudaro sąlygas *visiems* mokiniams planuoti ir analizuoti pasiekimus, pažangą pildant bendrųjų kompetencijų ir asmeninės pažangos įsivertinimo lapus. Trimestro pradžioje mokiniai įsivertina individualius ugdymosi poreikius ir galimybes, numato mokymosi lūkesčius. Pasibaigus trimestrui planuoti ir esami rezultatai palyginami. *Kiekvieno mokinio* planuojami ir gaunami rezultatai aptariami individualiuose trišaliuose (mokinys–tėvai–klasės kuratorius) pokalbiuose. Jų metu domimasi mokinio pasiekimais, pažanga, profesinės karjeros perspektyvomis, suplanuojami pažangos augimo žingsniai.
* Grįžtamasis ryšys pamokoje teikiamas, taikant formuojamąjį vertinimą: stebint mokinius, taisant klaidas, pagiriant, paskatinant mokinius. Skatinantis pažangą grįžtamasis ryšys fiksuotas 60 proc. stebėtų pamokų, NŠ veikloje, konsultacinėje pamokoje. Daroma individuali mokinių pažanga buvo akcentuota daugelyje stebėtų pamokų, tačiau dalyje jų mokytojai, nors buvo suplanavę ir kėlė pamokos uždavinį, pamokos pabaigoje prie jo dažniausiai negrįžo, neaptarė uždavinio įgyvendinimo, pamokos neapibendrino atsižvelgdami į tai, kiek ir kaip mokiniai išmoko. Apibendrintas kiekvieno mokinio pažangos ir pasiekimų vertinimas stebėtose 40 pamokų ir pateiktas priedų 5 lentelėje.

**Rezultatai (pasiekimai ir pažanga) geri:*** Gimnazija stebi ir analizuoja visų mokinių akademinius ir neakademinius pasiekimus, juos skelbia mokyklos interneto svetainėje, įvairių pasitarimų metu. Trimestrų, metiniai mokinių rezultatai, PUPP, VBE rezultatai aptariami Mokytojų tarybos posėdžiuose. Mokytojai tariasi ir drauge priima sprendimus, ką tobulinti ugdymo procese, kad kiekvienas mokinys patirtų sėkmę. Dalykų mokytojai aptaria mokinių pažangą po savarankiškų kontrolinių, baigiamųjų darbų, bandomųjų egzaminų ir kt. ir pasibaigus trimestrui, metams. Kiekvieno mokinio pažanga, dalyvaujant kuratoriams, socialiniam pedagogui, administracijai ir visiems mokytojams, mokantiems konkretų mokinį, aptariama per žiemos atostogas. Vertintojai pastebėjo, jog Gimnazijoje atliekama tiek kiekybinė, tiek kokybinė pažangumo analizė, išvados panaudojamos planuojant ugdomąją veiklą (pvz., siekiant pagerinti matematikos pasiekimus, skirta papildoma matematikos konsultacinė pamoka, skirtos NŠ valandos užsienio – rusų, vokiečių, anglų, prancūzų – kalboms). Gimnazija džiaugiasi gerais 2021 m. VBE rezultatais, kurie daugeliu atvejų aukštesni už respublikos vidurkį, ir ypač didžiuojasi gerais SUP mokinių brandos egzaminų rezultatais.
* 67,5 proc. stebėtų pamokų grįžtama prie pamokos uždavinio, tačiau dalyje pamokų apibendrinant pamoką akcentuoti mokinių pasiekimai, bet ne individuali pažanga, asmeniniai pasiekimai nelyginti su uždaviniu. Keliose veiklose stebėtas išskirtinis mokinių individualios pažangos matavimas: IT 1 c kl., anglų k. 2 a kl., fizinio ugdymo 1 ac kl. (berniukų ir mergaičių grupės), rusų k.1 a kl., pilietiškumo pagrindų 1 b kl. pamokose.
* Gimnazija analizuoja (seka) mokinių laimėjimus konkursuose, varžybose, olimpiadose. Individualūs mokinių poreikiai, iniciatyva, pastangos ir pasiekimai neformaliose gimnazijos veiklose pastebimi, pripažįstami ir skatinami. Mokiniams sudarytos labai geros sąlygos aktyviai dalyvauti NŠ veiklose, kuriose jie pasiekia gerų rezultatų. Daug dėmesio skiriama šių pasiekimų viešinimui gimnazijos interneto svetainėje <https://bilngimn.lt/>.

 Iš stebėtų pamokų bei dokumentų analizės, pokalbių su bendruomenės nariais, Gimnazijos veiklos procesų stebėjimo vertintojai daro išvadą, kad vertinimas ugdant mokykloje suprantamas kaip neatsiejama mokymosi dalis, yra priimta susitarimų dėl mokinių pasiekimų ir pažangos. Tačiau vertinimas, esant mokinių įvairovei, auginantis tikėjimą savo galiomis, mąstymą, atkaklumą, prasmingas įsivertinimas bei grįžtamojo ryšio teikimas dar nėra tapę integralia organizuojamo ugdymo proceso dalimi.  |
| ***Stiprieji vertinamos srities veiklos aspektai***  | * Pagalba mokiniui ir šeimai yra kryptingai orientuota į kiekvieno mokinio asmenybės brandą.
 |
| ***Tobulintini vertinamos srities veiklos aspektai***  | * Paveikių sąlygų sudarymas visiems ir kiekvienam mokiniui strategiškai taikyti ir įvairiais būdais pademonstruoti žinojimą.
* Pasiekimų vertinimas, esant mokinių įvairovei, darantis teigiamą poveikį mokinių asmeninės pažangos augimui.
 |
| ***Vertinamos srities rekomendacijos*** | * Stiprinti mokytojų gebėjimus formuluoti pamokos uždavinio įgyvendinimo kiekybinius ir kokybinius kriterijus. Aiškūs, pamatuojami, su mokiniais aptarti vertinimo kriterijai leistų mokiniams tinkamai analizuoti, reflektuoti ir įsivertinti savo pažangą, mokytojams – teikti konstruktyvų, pažangą skatinantį grįžtamąjį ryšį, o tai stiprintų mokinių savivoką ir motyvaciją siekti geresnių ugdymosi rezultatų.
* Mokytojams susitelkti į mokymosi proceso organizavimą ir turinio pritaikymą mokiniams: diferencijuoti užduotis ne tik pagal turinio sunkumo lygį ir medžiagos apimtį, bet ir pagal užduočių formą, mokinių savarankiškumo ir pagalbos pobūdį, kad kiekvienas mokinys galėtų kuo daugiau dirbti panaudodamas savo kūrybines galias ne tik individualiai, bet ir porose ar grupėse, pajusti darbo džiaugsmą ir pasitikėjimą savimi.
* Pamokose vadovautis šiuolaikinės, sąmoningu ir aktyviu mokinių mokymusi grindžiamos pedagoginės paradigmos nuostatomis: kryptingai skatinti mokinių bendradarbiavimą, intensyvinti mokinių tarpusavio pagalbą, tikslingai ugdyti bendrąsias kompetencijas ir pan.
 |

**V. REKOMENDACIJOS DĖL MOKYKLOS VEIKLOS KRYPTINGUMO ORGANIZUOJANT ĮTRAUKŲJĮ UGDYMĄ**

**Lietuvos Respublikos švietimo, mokslo ir sporto ministerijai:**

* Siekiant tinkamai įgyvendinti įtraukiojo ugdymo nuostatas kiekvienoje mokykloje, didinti jose švietimo pagalbos specialistų skaičių.
* Nacionaliniu lygmeniu įgalinti / stiprinti mokytojų metodinę veiklą, plėtojant mokytojų patirtinį mokymąsi įtraukiojo ugdymo tematika.
* Didinti visuomenės supratimą apie įtrauktį švietime, viešinti sėkmingas mokyklų patirtis, pabrėžiant mokymosi galimybių sudarymą kiekvienam vaikui pagal jo galimybes. Inicijuoti diskusijas įtraukiojo ugdymo tematika, įtraukiant visuomenines organizacijas, tėvus, mokytojus.

**Mokyklos savininkui – Anykščių rajono savivaldybei:**

* Savivaldybės mokytojų metodinėje veikloje kaip prioritetinę sritį išskirti traukųjį ugdymą.
* Siekiant tinkamai įgyvendinti įtraukiojo ugdymo nuostatas savivaldybės mokyklose, parengti švietimo pagalbos specialistų pritraukimo į Anykščių rajono mokyklas programą ir ją įgyvendinti.
* Inicijuoti Gimnazijos patirties sklaidą įtraukiojo ugdymo kultūros kūrimo, įtraukiojo ugdymo politikos įgyvendinimo tematika.

**Mokyklos administracijai:**

* Siekiant užtikrinti tolesnį kryptingą įtraukiojo ugdymo kultūros ir politikos perkėlimą į praktiką, ir toliau vykdyti sistemingą ugdymo proceso stebėseną, surinktus duomenis panaudoti mokytojų ir specialistų diskusijoms inicijuoti, metodinei veiklai stiprinti, kolegialiam mokymuisi ir mokytojų kompetencijoms plėtoti.
* Mokyklos lygmeniu stiprinti įtraukiojo ugdymo praktiką, sudarant sąlygas visiems ir kiekvienam mokiniui pritaikyti turimas žinias strateguojant, planuojant, kuriant, konstruojant, modeliuojant, prognozuojant, ieškant problemų sprendimo.

**Mokytojams:**

* Mokytojų metodinę veiklą iš esmės sieti su mokyklos veiklos tobulinimo prioritetais, plėtoti įtraukiojo ugdymo praktiką ir jos gerosios patirties sklaidą, stiprinti mokytojų gebėjimą kurti sąlygas, tinkamas mokiniams mokytis palankiausiu būdu.
* Ugdomosiose veiklose ar pamokose sistemingai organizuoti refleksijas, naudoti įvairias priemones ir būdus, skatinančius  mokinius apmąstyti mokymosi tikslą, pasiektą rezultatą, veiksmingus ir  neveiksmingus mokymosi būdus, mokymąsi palengvinusias aplinkas ir priemones.

Vadovaujančioji vertintoja Asta Malčiauskienė .

Vertinimo skyriaus vedėja Snieguolė Vaičekauskienė

**PRIEDAS**

**Įgalinančio vadovavimo kiekvieno mokinio ugdymuisi stebėtose pamokose apibendrintas vertinimas (*N* = 40)**

**1 lentelė**

|  |  |  |  |  |
| --- | --- | --- | --- | --- |
| **Labai gerai** | **Gerai** | **Patenkinamai** | **Prastai** | **Labai prastai** |
| 4 pamokos | 20 pamokų | 15 pamokų | 1 pamoka |  0 pamokų |
| 10 proc.  | 50 proc.  | 37,5 proc. | 2,5 proc. | 0 proc. |

**1 pav. Apibendrintas pamokos vidurkio vertinimas pagal mokymo paradigmą** (*N* = 40)

**2 lentelė**

|  |  |  |
| --- | --- | --- |
| **Paradigma** | ***N*** | **Apibendrintas pamokos vidurkis** |
| Mokymo (tradicinė) | 24 | 2,30 |
| Bandoma dirbti šiuolaikiškai | 10 | 2,86 |
| Mokymosi (šiuolaikinė) | 6 | 3,47 |

**Mokymosi patirčių apibendrintas vertinimas**  (*N* = 40)

**3 lentelė**

|  |  |  |  |  |
| --- | --- | --- | --- | --- |
| **Labai gerai** | **Gerai** | **Patenkinamai** | **Prastai** | **Labai prastai** |
| 7 pamokos | 17 pamokų | 14 pamokų | 2 pamokos |  0 pamokų |
| 17,5 proc. | 42,5 proc. | 35 proc. | 5 proc. | 0 proc. |

**Vertinimo ugdant apibendrintas vertinimas** (*N* = 40)

**4 lentelė**

|  |  |  |  |  |
| --- | --- | --- | --- | --- |
| **Labai gerai** | **Gerai** | **Patenkinamai** | **Prastai** | **Labai prastai** |
| 3 pamokos | 10 pamokų | 26 pamokos | 1 pamoka |  0 pamokų |
| 7,5 proc. | 25 proc. | 65 proc. | 2,25 proc. | 0 proc. |

**Kiekvieno mokinio pasiekimų ir pažangos apibendrintas vertinimas** (*N* = 40)

**5 lentelė**

|  |  |  |  |  |
| --- | --- | --- | --- | --- |
| **Labai gerai** | **Gerai** | **Patenkinamai** | **Prastai** | **Labai prastai** |
| 3 pamokos | 17 pamokų | 18 pamokų | 2 pamokos | 0 pamokų |
| 7,5 proc. | 42,5 proc. | 45 proc. | 5 proc. | 0 proc. |